BalkanMagazin :: Francuska u šoku: Rojalista ošamario Makrona\nsreda, 09. jun 2021 00:41\nSnimci pokazuju da je napadač je uzvikivao „Dole Makronija“ i „Monžua Sen Deni!” što je tradiconalni ratni poklič srednjovekvne francuske dinastije Kapeta\n(foto, Napadač u akciji na francuskog predsednika, izvor BBC)\nJedan mladić ošamario je juče francuskog predsednika Emanuela Makrona prilikom njegovog obilaska oblasti La Drôme, kada se približio okupljenim građanima s namerom da ih pozdravi.\nPrema poslednjim vestima, dva 28-godišnjaka su uhapšena u vezi sa ovim incidentom. Mediji prenose da su oni poreklom iz oblasti Drom. Jedan je uhvatio za ruku predsednika koji je verovao da želi da se rukuje i ošamario ga dok je saučesnik snimao scenu.\nTrenutak kada jedan od napadača drži Makrona za ruku i udara šamar a drugi - snima (izvor Marianne)\nPretnja zatvorom do četiri godine\nObezbeđenje je skočilo na predsednika da ga zaštiti i udalji ali se Makron posle nekoliko metara vratio ka grupi građana gde su žandarmi oborili napadača, kao da želi da se raspravi sa njim.\nNeki analitičari sada komentarišu da se predsednik izložio nepotrebnom bezbednosnom riziku na ovaj način ili čak da se pokazao nezrelim. Drugi opet spekulišu da ovo ide na ruku predsedniku jer se oko njega ujedinilo javno mnenje.\nPredsednik je odmah nastavio da se pozdravlja sa građanima i otišao dalje u istorijski centar grada Valans, ne menjajući predviđeni program.\nSnimci pokazuju da je napadač je uzvikivao „Dole Makronija“ i „Monžua Sen Deni!” („Montjoie Saint Denis!“) što je tradiconalni ratni poklič srednjovekvne francuske dinastije Kapeta.\nFrancuski mediji prenose da su dvojica uhapšenih bili ljubitelji srednjeg veka - srednjovekovnih grbova, oružja i evropskih srednjovekovnih borilačkih veština.\n“Monžua Sen Deni” je, međutim, i pozdrav koji u naše vreme upotrebljavaju članovi krajnje desnih grupa kao Aksion fransez (Action française) koja u tradiciji ima anti-protestantizam, anti-semitizam, rasizam i kesenofobiju.\nDvojica uhapšenih nisu do sada kažnjvani ni kršili zakon. Za napad na državni autoritet mogu da budu osuđeni na do četiri godine zatvora i globu do 45 hiljada evra.\nAleks Peren republički javni tužilac iz grada Valans potvrdio je da je otvorena istraga povodom ovog događaja.\nSolidarnost sa predsednikom Republike\nNa nalogu predsednika Makrona na društvenoj mreži tviter objavljena je njegova poruka: “Ne damo Republiku nasilnim pojedincima, oni to ne zaslužuju”.\nPolitički prvaci svih orjientacija u Francuskoj oštro su osudili ovaj dogadjaj, izražavajući zabrinutost zbog širenja atmosfere nasilja u zemlji.\nU parlamentu, čije je zasedanje bilo u toku u vreme incidenta, reč je uzeo predsednik vlade Žan Kasteks koji je rekao da nasilje, verbalni napadi, a još manje fizički napadi ne mogu da se smatraju politikom.\n“Pozivam sve da republikanski reagujemo, ovo se tiče svih nas. U pitanju su osnove naše demokratije”, rekao je on.\nBivši predsednik Fransoa Oland poručio je da je napad na predsednika - napad na demokratske institucije Republike.\nLiderka krajnje desnice i predsednički kandidat na izborima iduće godine, Marin Lepen izjavila je da je „neprihvatljivo da neko fizički napade predsednika Republike“.\n„Možemo da se borimo politički ali ne možemo da dozvolimo ni najmanji gest nasilja prema njemu jer se na taj način napada demokratija. On nije samo Emanuel Makron već je i najviši funkcioner države i institucija… „, rekla je ona.\nSolidarnost sa predsednikom Republike izrazio je i lider opozicije sa krajnje levice Žan Lik Melanšon.\nIstorija francuskog nezadovoljstva\nGodinu dana uoči predsedničkih i parlamentarnih izbora može se reći da je nasilje obeležilo Makronov predsednički mandat.\nUbrzo posle izbora u proleće 2017, počeo je takoreći „preko kolena“ da sprovodi obećane ekonomske reforme. Koristeći podršku većine u parlamentu, dobio je zeleno svetlo da vlada „dekretima“ što su mnogi videli kao udar na demokratiju.\nTako je donesen zakon o sindikalnom odlučivanju koji je obesnažio tradicionalno moćne granske sindikate u Francuskoj. Sindikati su usitnjeni po preduzećima. Više nisu mogli da odlučuju o kolektivnim ugovorima za čitave privredne grane. U svakom preduzeću postala je dovoljna prosta većina da bi se izmenio kolektivni ugovor.\nMakron je tako, posle tradicionalnih političkih partija desnog i levog centra, razbio i sindikate što znači da su oborena dva ključna posrednika između naroda i vlasti. Rezultat je bio da se Makron našao direktno suočen sa eksplozijom socijalnog nezadovoljstva „žutih prsluka“, počev od oktobra 2018. godine.\nNi posle više poginulih i avenija u plamenu, francuski predsednik se nije obratio javnosti, a kada je i govorio pred kamerama - odbijao je da upotrebi izraz „žuti prsluci“. Povod za proteste bila je najava povećanja cena goriva u ime ekološke politike vlade. Procurila je prepiska između članova vlade iz koje se jasno videlo da novac od poskupljenja vlada ne namerava da upotrebi za ekologiju već da bi koliko-toliko napunila državnu kasu.\nNa desetine mladih ljudi biće obogaljeno prilikom protesta „žutih prsluka“ jer francuska policija jedina u EU upotrebljava granate za rasterivanje masa koje su faktički ratno oružje.\nKonvoj automobila predsedniak Makrona u unutrašnjosti zemlje besno će izviždati „žuti prsluci“, a neki će pokušati da ga zaustave. Demonstranti su čak, u jednoj prilici tokom protesta, ušli u dvorište Jelisejske palate koja je morala da bude evakuisana.\nMakron je bogatima ukinuo porez na bogatstvo koji je postojao decenijama, s obrazloženjem da će najveće industrijske grupe taj novac investirati i otvarati nova radna mesta. Do ovog „prelivanja bogatstva“ nikada nije došlo - najimućniji su ga uglavnom sklonili u „poreske rajeve“ ili za potrošili ličnu kupovinu.\nDržavni zavod za statistiku pokazao je da nije tačno – kao što je Makron tvrdio – da je (ukinuti) porez na bogatstvo obeshrabrivao investitore da dođu u Francusku. Za poslednjih 20 godina – pokazuju zvanični podaci – porez je postojao, donosio preko četiri milijarde evra godišnje, imao je socijalnu funkciju i nije izazivao odliv investicija.\n„Predsednik vrlo bogatih“\nKrajem 2018. i početkom 2019. ispostavilo se da je 40 najbogatijih industrijskih grupa na pariskoj berzi podelilo rekrodne dividende i otpustilo više od 15 hiljada ljudi.\nMakron je tako vrlo brzo dobio etiketu „predsednika vrlo bogatih“, kako je to rekao njegov prethodnik – bivši predsednik Oland u čijoj administraciji je Makron bio savetnik, a zatim ministar ekonomije.\nUgled Makrona počeo je da opada još u proleće 2018. godine kada je izbila afera Benala, po imenu njegovog privatnog telohranitelja. Benala je iz privatne agencije za bezbednost prešao u predsedništvo države kada je Makron izabran za predsednika.\nU skladu sa ideologijom privatizacije države, Benala je postao faktički, iako ne i formalno, nadređen pukovnicima žandarmerije koji po ustavu brinu o bezbednosti predsednika. Ispostavilo se da ima sumnjive privatne veze sa ruskim tajkunima, nosi policijske oznake iako nije policajac i premlaćuje demonstrante iako njegov posao nije da obezbeđuje demonstracije.\nU ovu hronologiju nasilja treba dodati islamističke atentate i svakodnevne napade na policajce i građane u gradskim periferijskim kvartovima gde država gotovo da ne kontroliše teritoriju pa Makron sada govori o „separatizmu“ u odnosu na zakone Republike.\nDugi spisak političkih atentata\nOvo nije prvi put da su francuski predsednici izloženi manje-više fizičkim napadima građana.\nPoznato je da je na predsednika Degola izvršeno pet neuspešnih atentata. Predsednika Sarkozija (2007-2012) takođe je jedan građanin brutalno povukao za ruku, Oland (2012-2017) je posipan brašnom, premijer Žospin (1997-2002) polivan je kečapom.\nJedna od najzanimljivijih epizoda u istoriji političkih atentata dogodila se 1959. godine u Parizu kada je pripadnik krajnje desnice pokušao atentat na tadašnjeg ministra Fransoa Miterana. Francuska javnost bez rezerve se tada stavila na stranu žrtve ali se nedelju dana kasnije, posle istrage, ispostavilo da je atentat bio lažan – organizovao ga je sâm Miteran da bi dobio simpatije u javnosti.\nMiteran je morao nekoliko godina da čeka da se ovaj skandal zaboravi. Postaće predsednik Francuske 1981. godine i ostaće tokom punih 14 godina na najvišoj državnoj funkciji jer je u to vreme predsednički mandat u Francuskoj trajao sedam godina.


Podrška politici Miće Mićića, protiv isključive koalicije sa PDP-om\nSastanak načelnika opština iz SDS-a\nZa petak je sazvan sastanak u Istočnom Sarajevu svih načelnika u Republici Srpskoj iz SDS-a sa osnovnim ciljem da pokušaju da utiču na predsjednika SDS-a Mirka Šarovića da promijeni stav o pripremama za lokalne izbore, te da se da puna podrška gradonačelniku Bijeljine Mići Mićiću za formiranje široke koalicije, potvrđeno je za banjaluka.net u SDS-u.\n“U principu, radi se o sastanku KOLOS-a, što je SDS-ov stranački resor za lokalnu samoupravu i čine ga uglavnom gradonačelnici i predsjednici skupština iz SDS-a. Cilj je da se donesu jasni zaključci, te da pokušaju da urazume predsjednika Šarovića, a vezano za Bijeljinu, kako bi Mićo Mićić napravio široku koaliciju, ali i da se ostalim odborima da sloboda pri formiranju pred/postizbornih koalicija. Suštinski, to predstavlja vapaj da Mirko Šarović proba da razumije situaciju. Velika većina načelnika i funkcionera SDS-a smatra da ovakvo viđenje i vođenje stranke vodi u potpunu propast, jer koalicije sa PDP-om na lokalu ne funkcionišu, te da je ključna stvar u distanciranju od PDP-a”, kaže sagovornik banjaluka.net i dodaje da, ukoliko to ne uradi SDS, uradiće PDP i napraviti sigurno postizbornu koaliciju sa SNSD-om.\nSagovornik ovog portala kaže da Mirko Šarović sad pokušava da izbjegne prisustvo na tom sastanku u petak u 12 sati i da sve to minira na način da sa PDP-om brže-bolje napravi neki dogovor.\n”Stoga je za sutra zakazao međustranačke razgovore SDS-a i PDP-a, takođe u Istočnom Sarajevu, i pokušaće da na silu progura neki sporazum ili neki nacrt tog sporazuma. Mirko Šarović uživa sve manje podrške i poštovanja u stranci i većina je mišljenja da nije sposoban voditi stranku, te da je možda bolje praviti i vanrednu skupštinu nego ići s njim u lokalne izbore. Mnogi smatraju da se u SDS-u ponaša totalitaristički, da su mu ljudi od povjerenja pogrešne osobe i da ga savjetuju oni koji nemaju nikakve veze ni sa SDS-om, čak ni sa politikom i izborima. Jednostavno, SDS u isključivoj koaliciji sa PDP-om gubi svoj izvorni identitet, te je u gubitničkoj izbornoj putanji poslednih desetak godina”, zaključuje sagovornik banjaluka.net.\nStrasti nikako da se smire\nSDS Prijedor: Klub odbornika traži da Šarović sankcioniše Tubina\nJelena Trivić prelazi u SDS, biće kandidat za gradonačelnika Banjaluke?


Izborne krađe postale uobičajena pojava | Trebinje Danas\n– Vrijeme je da počnu da rade svoj posao, jer je jasno da su kupovina i krađa krivična djela. Međutim, ja ne mogu da se sjetim da je za njh neko odgovarao – kaže Topićeva.\nDa je to kod nas „normalna pojava“ svjedoče i brojne izjave funkcionera, koji već godinama pričaju o izbornim krađama. Međutim, uglavnom na tome ostaje. Tako smo upozorenja i prijave CIK-u imali i prethodinih dana.


Promoviranje anti-diskriminacijskog zakonodavstva na okruglim stolovima u Sarajevu i Banja Luci – Vaša Prava BiH\nPromoviranje anti-diskriminacijskog zakonodavstva na okruglim stolovima u Sarajevu i Banja Luci\nU organizaciji udruženja Vaša prava BiH i Public Interest Law Institute (PILI) organizovana dva okrugla stola\nSarajevo, 27.11.2007. – Dva okrugla stola o „Promoviranju antidiskriminacijskog zakonodavstva u Bosni i Hercegovini“ u organizaciji Udruženje Vaša prava BiH i Public Interest Law Institute (PILI), održat će se 28. novembra u Banja Luci (hotel Bosna) i 30. novembra u Sarajevu (hotel Hollywood). Okrugli stolovi su dio projekta „Promoviranje antidiskriminacijskih zakona i prakse u Bosni i Hercegovini” koji se implementira u okviru programa Evropske komisije „Evropska inicijative za demokraciju i ljudska prava“.\nOkrugli stolovi će okupiti predstavnike ministarstava pravde, ombudsmene, predstavnike entitetskih advokatskih komora, sudstva i civilnog društva s ciljem uspostavljanja konstruktivnog dijaloga o anti-diskriminacijskom zakonodavstvu i praksi u Bosni i Hercegovini. Međunarodne organizacije i donatori zainteresovani za promociju anti-diskriminacijskih projekata i aktivnosti u Bosni i Hercegovini” su također pozvani. Kroz aktivnu diskusiju, učesnici će imati priliku procijeniti evropske i međunarodne standarde o anti-diskriminaciji i mogućnost njihovog prenošenje u zakonodavstvo Bosne i Hercegovine, te uporediti iskustva drugih zemalja u regiji o ovom pitanju.\nS obzirom da je BiH izjavila namjeru da pristupi EU, te da je neophodno uskladiti bh. zakonodavstvo sa EU standardima, ovi okrugli stolovi imaju za cilj ojačati svijesti predlagačima zakona o međunarodnim i evropskim standardima kada je u pitanju anti-diskriminacija i promovirati usvajanje djelotvornog anti-diskriminacijskog zakonodavstva u BiH.\nUdruženje Vaša prava BiH sa sjedištem u Sarajevu, je najveća organizacija u BiH koja se bavi pružanjem besplatne pravne pomoći i jedna od najvećih nevladinih organizacija u regiji. Vaša prava BiH imaju za cilj pružiti podršku vladavini zakona i zaštiti ljudskih prava putem pružanja besplatne pravne pomoći i informacija ugroženim grupama – žrtvama trgovine ljudima, tražiteljima azila i osobama pod međunarodnom zaštitom.\nPublic Interest Law Institute (PILI) radi ruku pod ruku s pravnicima i aktivistima koji rade na zaštiti javnog interesa širom svijeta, kako bi izgradili društva koja poštuju prava zasnovana na vladavini zakona. Osnovan na Univerzitetu Kolumbija 1997. godine, sada sa sjedištem u Budimpešti u Mađarskoj, misija PILI-ja je pokrenuti zagovaranje zaštite javnog interesa širom svijeta i razvoj institucija neophodnih za njegovo održavanje. Pored sjedišta u Budimpešti, PILI svoj posao obavlja i iz središta u New Yorku, Moskvi, Beogradu i Pekingu.


Trinaesta generacija započela svoje koučing putovanje - Erickson Koučing Srbija\nTrinaesta generacija započela svoje koučing putovanje\nаприл 7, 2017 Vesti\nOd 6. do 9. aprila u prostorijama hotela „Crystal Hotel Belgrade“ održan je prvi modul treninga „Umetnost i nauka koučinga“. On je bio usmeren na osnovnu strukturu koučing sesije kao i principe koučinga usmerenog na rešenje. Takođe, učesnici su imali priliku da nauče kako da sprovedu kompletnu koučing sesiju i inspirišu ljude na akciju neophodnu za uspeh.\nNa ovom modulu je prisustvovalo preko 30 budućih Ericksonovih koučeva, a trener koji je vodio 13. generaciju koučeva tokom prethodna četiri dana je bio Predrag Jovanović. Predragove oblasti ekspertize su organizacioni i lični razvoj, kao i poslovni koučing. Tokom svog dugogodišnjeg iskustva imao je priliku da vodi velike projekte razvoja korporativne kulture, kao i veliki broj različitih trening i koučing programa.


'Coca-Cola' kupuje 'Bambi' za 260 miliona eura | BL!N Magazin\nZapočeo proces akvizicije\n'Coca-Cola' kupuje 'Bambi' za 260 miliona eura\nBiznis Klub 18.02.19, 10:53h\nIz “Coca-Cole” navode da je njihova strateška namjera da ova akvizicija omogući kompaniji nove razvojne mogućnosti u Srbiji i regionu, kao i mogućnost proširenja u komplementarne kategorije proizvoda\n“Coca-Cola” započela je proces akvizicije vodeće srbijanske konditorske kompanije “Bambi” od fonda “Mid Europa Partners” u vrijednosti od 260 miliona eura.\nBambi je jedan od najpoznatijih regionalnih brendova koji je snažno prisutan i u BiH.\nIz “Coca-Cole” navode da je njihova strateška namjera da ova akvizicija omogući kompaniji nove razvojne mogućnosti u Srbiji i regionu, kao i mogućnost proširenja u komplementarne kategorije proizvoda, prenosi Biznisinfo.ba.\nKako se navodi u saopštenju, ova akvizicija nudi mogućnost sinergije kroz zajedničke promocije i komplementarne inovacije.\nIz Coca-Cole navode da je vrijednost kompanije Bambi i jaka distributivna mreža, uključujući rashladnu distribuciju u strateški važnim kanalima, kao što su tradicionalna maloprodaja i HoReCa.\n“Ova akvizicija je potvrda da je Srbija vrlo atraktivno odredište za strane investicije, ali i dokaz odlučnosti naše kompanije, “Coca-Cola HBC Srbija”, da ostanemo integralni dio lokalne zajednice u kojoj poslujemo i nastavimo da razvijamo svoje poslovanje u ovoj zemlji. Siguran sam da će naši globalni brendovi, znanje stečeno na brojnim tržištima, kao i posvećenost lokalnoj zajednici, udruženi sa Bambijevim vodećim brendovima na tržištu konditorskih proizvoda, biti prava dobitna kompniacija! Dodatno, sa velikom radošću želimo dobrodošlicu svim novim kolegama iz Bambija u našu Coca-Cola HBC porodicu”, izjavio je Svetoslav Atanasov, generalni direktor kompanije “Coca-Cola HBC Srbija i Crna Gora.


OK Crvena Zvezda - Part 487\nSeniori Crvene zvezde slavili su pobedu u odloženom meču 8. kola na gostovanju Vojvodini NS Seme 3:1 i tako zauzeli drugo mesto na tabelu Viner Štediše Superligi na kraju takmičarske 2011. godine. više informacija »\nŠampion se prošetao dvoranom na Tošinom bunaru i za 70 minuta savladao Vizuru sa ubedljivih 3:0. Derbi dva gradska rivala ostao je derbi samo na papru, s obzirom da je sjajno naštimovani crveno beli orkestar sve vreme dominirao. više informacija »\nTrener crveno-belih Ratko Pavličević utakmicu je počeo sa standardnom postavom Radulović-Bjelica, Rakić-Kecman, Popović-Stevanović i na poziciji libera Valčić. Već od kraja drugog seta na parket su istrčale „rezervistkinje“ Medarevićeva, Budrovićeva, Kubura, te Pušićeva na poziciji libera a debi u dresu šampiona imala je Nikolina Lukić. Upravo je ova ekipa iznela poslednja dva seta, bez mnogo muke trasirala put ka trijumfu i plasmanu na fajnal for. više informacija »


Sjeverna Koreja zabilježila prvi slučaj virusa korona | BL Portal\n26. Jula 2020. 8:25\nPotpuni karantin proglašen je u gradu Kaesong u Sjevernoj Koreji nakon što je osoba za koju se sumnja da je inficirana virusom korona ilegalno prešla granicu, saopštio je sjevernokorejski lider Kim Jong Un.\nOvo je prvi put da je Sjeverna Koreja prijavila postojanje virusa korona na svojoj teritoriji od početka svjetske pandemije.\nKim Jong Un je sazvao antiepidemiološki sastanak kako bi “preduzeo preventivnu mjeru potpunog blokiranja grada Kaesong i izolovanja svakog pojedinačnog okruga od drugih od 24. jula”, navodi državna novinska agencija KCNA.\nKako prenose “Nezavisne novine”, vlasti će pokušati da uđu u trag svim kontaktima s kojima je oboljeli od virusa COVID-19 imao kontakte posljednjih pet dana.\nTags: korona virus, Sjeverna Koreja\nPokrenut Italexit: Koliko je realno da Italija napusti Evropsku uniju?\nU Federaciji BiH 52 nova slučaja zaraze, preminula dva lica


Akcija „Signal“: Hapšenja u Senti i Adi – TV Kikinda\nAkcija „Signal“: Hapšenja u Senti i Adi\nPripadnici Ministarstva unutrašnjih poslova u Kikindi podneli su krivičnu prijavu protiv četiri osobe zbog postojanja osnova sumnje da su izvršili krivično delo zloupotreba položaja odgovornog lica.\nPostoji osnov sumnje da je odgovorno lice akcionarskog društva ‘“Poljoprivreda” iz Sente iskorišćavanjem svog položaja, 2007. godine naložio da trinaest radnika tog društva osnuju poljoprivredna gazdinstva i daju mu punomoć za licitiranje poljoprivrednog zemljišta u državnoj svojini.\nTakođe, osumnjičeni im je naložio da potpišu ugovore o zakupu poljoprivrednog zemljišta u državnoj svojini sa Ministarstvom poljoprivrede, a potom i ugovore o zajedničkoj proizvodnji sa AD „Poljoprivredom“ Senta, iako je znao da navedena fizička lica neće obrađivati poljoprivredno zemljište u državnoj svojini, već da će to raditi AD „Poljoprivreda“.\nSumnja se i da su osumnjičeni 24. februara 2010. godine, suprotno odredbama Zakona o privrednim društvima, doneli i sproveli odluku o otuđenju nepokretnosti u vlasništvu AD „Poljoprivreda“ zaključujući ugovore o kupoprodaji i ugovore o vansudskom poravnanju sa povezanim licima, povredom pravila sukoba interesa i bez većinske odluke skupštine akcionara AD „Poljoprivreda“ koji nemaju lični interes u tom poslu.\nNa taj način povezanim pravnim licima pod kontrolom odgovornog lica akcionarskog društva „Poljoprivreda”, omogućili su sticanje protivpravne imovinske koristi od 15.183.425 dinara, na štetu AD „Poljoprivreda“ Senta, a male akcionare oštetili za 7.391.291 dinara.\nPolicajci u Kikindi podneli su krivičnu prijavu protiv funkcionera opštine Ada, zbog postojanja osnova sumnje da je izvršio krivično delo neprijavljivanje imovine ili davanje lažnih podataka o imovini iz Zakona o Agenciji za borbu protiv korupcije.\n← Uhapšeno odgovorno lice AD „Toza Marković“ zbog zloupotrebe položaja Talenat mladih Kikinđana briljirao na Republičkoj smotri talenata u Beogradu →


Poslanica EP iz Irske: „Slučaj Navaljni“ slab povod za nove sankcije protiv Rusije - Sputnjik Srbija\n17:31 19.02.2021 Preuzmite kraći link\n„Sankcije nisu korisne nikome. One nisu u interesu ni stanovništva Evrope ni Rusije. Kompanije koje žele da posluju sa Rusijom, ne žele sankcije... Ne vidim nikakvo dostignuće u novim sankcijama i ne shvatam čime bi one mogle da budu opravdane. Navaljni je zaista slab razlog za to“, rekla je Dejli.\nKako je ocenila, reakcija EU na situaciju oko Navaljnog bila je motivisana geopolitičkim ciljevima tog bloka a ne brigom za ljudska prava.\n„Jedini razlog zbog kojeg se u EU brinu zbog njega je činjenica da je on u Rusiji. To je jednostavno oružje protiv ruskih vlasti“, ocenila je Dejli.\nPrema njenom mišljenju, narastajuća antiruska retorika u Evropskom parlamentu čija je posledica sve veći nivo militarizma u EU, odgovara velikim kompanijama koje se bave proizvodnjom oružja i njihovim lobistima.\nKomentarišući trenutne odnose Brisela i Moskve ona je konstatovala da je došlo da pogoršanja.\nPredstava o neprijatelju EU je potreban kako bi opravdao visoke rashode za odbranu, zaključila je ona.\nViše na temu novih sankcija protiv Rusije možete čuti u prilogu:\nEU, sankcije, Aleksej Navaljni, Rusija, Irska, EP


Kačenje kopački "o klin" nije opcija: Ibrahimović odlučio gdje nastavlja karijeru | BL Portal\n5. Aprila 2021. 18:40\nKada se nedavno vratio u švedsku reprezentaciju, postalo je jasno da ne želi još da završi karijeru iako mu se bliži 40. rođendan, a to je potvrdio i odlukom gdje će igrati u narednoj sezoni.\nVijest koju su navijači Milana čekali objavili su danas pod oznakom “hitno” svi italijanski mediji dogovor između uprave roso-nera i Zlatana Ibrahimovića je postignut i legendarni Šveđanin će i naredne sezone nositi crveno-crni dres.\nIbrahimović je ne samo na terenu, tokom takmičarskih mečeva, već i kada utakmice nisu u toku potpuno “preuzeo” ekipu Milana, postavljajući se kao istinski vođa, ali i mentor mladim igračima. Njemu se, a to je u nedavnom sjajnom intervju i istakao, ta uloga veoma sviđa, a sada je sa upravom kluba dogovorio i nastavak saradnje.\n“Skaj sport” iz Italije javlja da će mu plata biti 6,5 miliona evra za narednu sezonu, a dodatnih 500.000 evropskih novčanica ugovorom je predviđeno ako se ispune uslovi za te bonuse, najviše na osnovu dobrih rezultata na domaćoj i međunarodnoj sceni, na kojoj će Ligu šampiona i dalje biti prioritet.\nTags: Karijera, nastavak, Zlatan Ibrahimović\nZa 24 časa čak 296 smrtnih slučajeva: Nemilosrdni korona virus “guši” Italiju\nKonačna odluka: Dejan Savićević i naredne četiri godine u Savjetu FIFA\n20. Aprila 2021. 16:38\n20. Aprila 2021. 15:19\nMedalje za mališane iz BiH: Mladi rvači učestvovali na turniru u Beogradu\n20. Aprila 2021. 12:20\nNovi udarac na fudbal: Bogataši najavljuju kraće utakmice, 90 minuta odlazi u istoriju\n20. Aprila 2021. 9:24


BUM: Rekordan broj ekipa na „Igrama bez granica“ - Portal Moj Bečej - Bečejske opštine iz ugla građana!\nBUM: Rekordan broj ekipa na „Igrama bez granica“\nEkipa Enterijer Tomićević ponovila pobedu od prošlog puta\nČet avg 12\nPovodom Međunarodnog dana mladih koji se u svetu obeležava 12. avgusta, a ujedno i sa ciljem da se promovišu zdravi stilovi života, uz neizostavni fer – plej, juče su na bečejskom bazenu organizovane tradicionalne „Igre bez granica“.\nOsim što je oboren rekord u broju prijavljenih ekipa (30), organizator ove rekreativne manifestacije, Bečejsko udruženja mladih, zadovoljan je entuzijazmom kako volontera, tako i mnogobrojnih učesnika koji su pokazali spretnost tokom 11 zabavnih disciplina u vodi i na suvom.\nEkipa Enterijer Tomićević ponovila je pobedu od prošlog puta, jer su i pre dve godine bili najuspešniji. Osim titule pobednika osvojili su i nagrade koje su obezbedili Sportski centar i ugostiteljski objekti Baron i Mapamondo.\nDrugo mesto pripalo je ekipi Lole, a trećeplasirani su Bad Boys.\nKrovna organizacija mladih Srbije– KOMS, najviše nezavisno predstavničko telo mladih u Srbiji, već petu godinu zaredom objavljuje Alternativni izveštaj o položaju i potrebama mladih u Republici Srbiji. On nastaje kao rezultat najvećeg istraživanja o mladima u Srbijii. Izveštaj se tradicionalno objavljuje na Međunarodni dan mladih – 12. avgusta.\nOznake: BečejBUMIgre bez granicaMeđunarodni dan mladihSrbija


Dok ekološki aktivisti kažu da je ovo njihova velika pobeda, investitor Goran Belić kaže da će se obratiti Upravnom sudu.\nPrvobitnim rešenjem investitoru je zabranjen rad na gradnji mini-hidroelektrane u suprotnosti sa izdatim uslovima zaštite prirode Zavoda za zaštitu prirode i naloženo mu je da postavljene cevi u dužini od 300 do 350 metara izvadi i teren vrati u prethodno stanje. Po tim uslovima investitor nije smeo da gradi u okviru prirodnog korita velikih voda, a upravo to su inspektori na terenu utvrdili.\nMeštani Toplog Dola kažu da će sačuvati svoju reku da ne bi završila u cevima\nNa ovo rešenje Republičke inspekcije za zaštitu životne sredine investitor je podneo žalbu, a kako je ona odbijena kao neosnovana, ostaje mu da pokrene upravni spor pred Upravnim sudom, što će, kako je rekao novinaru Južnih vesti, i učiniti.\nAktivistkinja Inicijative Odbranimo reke Stare planine Nensila Radojković kaže da su nadležni konačno počeli da rade svoj posao zahvaljujući velikom pritisku javnosti.\n- Mi smo se obratili inspekciji zato što smo znali da se nezakonito gradi. Oko 90% svih mini-hidroelektrana se gradi delimično ili celom dužinom u koritu velikih voda. Pozivamo ljude da pišu inspektorima u svojim krajevima da bi videli da li se poštuju odobreni uslovi - kaže Radojkovićeva.\nDodaje da se bore protiv nezakonja, da su zato i blokirali radove i sprečavali izgradnju, ali da država nije htela da čuje njihov glas.\n- U Rakiti su radovi uznapredovali usled višegodišnjeg žmurenja nadležnih institucija, ali ne sumnjamo u krajnji pozitivni ishod, kao što je bio slučaj sa "Paklešticom". Ima nade, ako si istrajan i uporan kao što smo mi bili - poručuje aktivistkinja.\nInvestitor: Žaliću se Upravnom sudu\nSa druge strane, investitor Goran Belić kaže da Ministarstvo zaštite životne sredine nije nadležno da donosi rešenja o zabrani radova, te da će se žaliti Upravnom sudu.\n- Ovde se radi o onoj narodnoj poslovici “Kadija ti sudi, kadija te tuži”. Na ovo drugostepeno rešenje ide tužba sudu koji će, siguran sam, doneti pravu odluku, a kakva god ona bila, mi ćemo je poštovati - kaže Belić.\nPonavlja da ima urednu građevinsku dozvolu za izvođenje radova, na koju je i Ministarstvo zaštite životne sredine dalo saglasnost, te kaže da su naknadne odluke inspekcija samo populizam i zlonamerno tumačenje.\n- Cevi postavljamo na trasu cevovoda koju smo dostavili u građevinskoj dozvoli, a koju su sve nadležne institucije potvrdile. Oni kažu da su u koritu velikih voda, ali one i moraju tu da budu na početku, jer je vodozahvat na reci. Fizički je drugačije nemoguće - tvrdi investitor.\nPodsetimo, prilikom obilaska radova na postavljanju cevovoda za MHE, republički inspektori Dragana Šelmić i Milan Štetić utvrdili su da je od 300 do 350 metara cevovoda postavljeno u okviru prirodnog korita za velike vode i naložili su prestanak radova i vađenje postavljenih cevi.\nMeštani blokirali put ka Kopaoniku zbog izgradnje mini-hidroelektrane\n"NIJE SE ZNALO KO KOGA GAZI" Novi incident u Rakiti, meštanin posle tuče aktivista i radnika na izgranji MHE završio u bolnici


» Uskoro završetak novog objekta na Goču\nNastavni kompleks na Goču, popularna “piramida” sagrađen je pre 60 godina i ovo je prva kompletna rekonstrukcija tog objekta. Radovi se izvode u okviru projekta “Unapređenje infrastrukture visokoškolskih ustanova u Srbiji” (HETIP) na oko 800 kvadratnih metara kao i na oko 400 kvadratnih metara dodatnog smeštajnog i magacinskog prostora.\nNa mestu bivše zgrade za smeštaj “Studenac” koja je srušena, nikli su novi smeštajni kapaciteti, a simbol Goča, hotel “Piramida” kapaciteta 11 soba koji je uz vile “Vlasta” i “Planinka” decenijama unazad primao hiljade studenata, naučnika, srednjoškolaca, ekologa, istraživača i turista dobio je novi izgled.\nRadovi su počeli u aprilu 2013. a do proleća 2015. planirano je da ih firma „Zidar“ iz Negotina okonča i preda zgrade na korišćenje studentima i profesorima Šumarskog fakulteta.\nOd 2000. do danas, Evropska unija je u sektor obrazovanja u Srbiji uložila više od 64 miliona evra.


Home / VESTI / Vesti iz EU / Letonski predsednik hoće akciju posle neuspelog referenduma\nPredsednik Letonije Valdis Zalters rekao je danas da će sazvati vanrednu sednicu skupštine naredne sedmice u pokušaju da se nađe način da se narodu da pravo da raspustiparlament, iako je referendum o tome propao. Letonci su se juče izjašnjavali na referendumu o amandmanu na ustav, koji bi biračima dao pravo da raspuste parlament putem glasanja. Od 628.000 koji su izašli 608.446 je glasalo za to da se narodu da ovlasćenje da raspusti parlament. Iako je ogromna većina od onih koji su glasali bila za taj predlog, izlaznost je bila samo 40 odsto glasačkog tela, a potrebno je 50 posto da bi referendum uspeo. Predsednik je rekao da rezultat referenduma pokazuje da poslanici sada moraju brzo da deluju da oni sami promene Ustav. "Pravo naroda da raspusti parlament treba da bude uključeno u Ustav što je pre moguće", rekao je predsednik. On je rekao da će za sredu sazvati vanrednu sednicu skupštine, koja broji 100 mesta. Sledeći redovni izbori treba da se održe 2010. godine. Amandman na ustav je predložila letonska opozicija, nezadovoljna radom vlade desnog centra premijera Ivarsa Godmanisa.


Bicikli sve više osvajaju evropske gradove - Report.rs\nFejsbuk blokirao nalog ruske delegacije na pregovorima u Beču\nU Danskoj popuštanje mera uprkos omikronu\nSZO: Isporučena milijardita vakcina iz programa KOVAKS\nViše od 11.200 novih slučajeva koronavirusa\nPobeda Ajaksa, Dušan Tadić dvostruki asistent\nU Austriji dogovorena obavezna vakcinacija, kontrole od marta\nEvo kakve muškarce biraju žene za dugoročne veze\nBicikli sve više osvajaju evropske gradove\nBy Milos K. 08/13/2020 Lifestyle, Najnovije\nBicikli u evropskim gradovima sve više preuzimaju ulice, pogotovu od kako je koronavirus većini, u velikoj meri, promenio odnos prema životu.\nČak i pre pandemije, zabeležena je povećana potražnja za biciklima, najviše zbog samosvesnih korisnika, zabrinutih zbog sve većeg zagađenja u velikim gradovima, klimatskih promena i sve lošijeg zdravlja zbog nekretanja, i previše boravka u zatvorenim prostorima.\nSada, od kako je izbila pandemija Covid-19, mogućnost da se čovek zarazi u autobusima ili metroima naglo je skočila, pa i generalno svest o zaražavanju u prostorima u kojima se nalazi mnogo ljudi.\nPostojanje električnih bicikala, koji imaju elektro-motor, učinila je da bicikli postanu prihvatljiva opcija za mnoge tokom karantina, posebno imajući u vidu da oni, u odnosu na klasičan bicikl, smanjuju faktor znojenja.\nVlade mnogih evropskih država upravo ohrabruju ovaj trend, nudeći finansijske podsticaje za kupovinu bicikla u iznosu od 100 evra, pa sve do čak 1.500 evra za korisnike električnih bicikala, navodi Blumberg.\nGradovi od Berlina do Lisabona takođe su obezbedili više prostora za bicikliste, sa skoro 1.500 kilomatara novih staza, prema Evropskoj biciklističkoj federaciji.\n“Ljudi žele da sami organizuju svoj prevoz i ne zavise ni od koga, to je transformacija u društvu. Korona je fenomenalan podstrek u tom pravcu”, kaže Suzan Pueljo, pionirka u bicikl-biznisu, koja pomaže u vođenju Pierer Mobility AG, uključujući i brendove Husqvarna i R Raymon.\nOčekuje se da se zarada industrije bicikala utrostruči u ovoj godini i premaši 100 miliona evra, u poređenju sa 2018, a proizvođači bicikala očekuju da će do 2025. prodaja skočiti do 500 miliona evra.\nRecimo, tokom karantina, ljudi u Nemačkoj su proveli duplo više vremena na biciklu nego ranije, prema Štefani Kron, saobraćajnom ekspertu u nemačkoj biciklističkoj asocijaciji ADFC. Pravi bum su doživele i prodavnice bicikala i sve pripadajuće opreme, ali da bi to moglo i da se nastavi, gradovi moraju da unaprede infrastrukturu, smatra Štefani.\nU najvećoj evropskoj ekonomiji uvedene su poreske olakšice za firme koje svojim zaposlenim obezbede bicikle u najam, što je sve deo nemačkih napora u borbi protiv klimatskih promena. Pueljo procenjuje da je jedan od četiri električna bicikla, koji u proseku koštaju više od 2.000 evra, bio prošle godine iznajmljivan.\nNemačka je do sada najveće tržište bicikala u Evropi, sa 1,36 miliona električnih bicikala prodatih u 2019. godini, što je duplo više nego tri godine ranije. Poređenja radi, 3,6 miliona automobila je u toj zemlji prodato prošle godine, a to tržište je u prvoj polovini godini ove godine opalo za 35 odsto. No, to je i sasvim logično.\nKarantin je podstakao vlasti u 32 velika grada EU da izađu sa planovima za unapređenje gradskih infrastruktura, kako bi bile prilagođene biciklistima, prema Evropskoj biciklističkoj federaciji. Pioniri u toj oblasti su Belgija, Danska i Holandija, gde biciklisti caruju odavno.\nMnogi od tih planova idu na uštrb motornog saobraćaja. Posebno zanimljiv primer je Rim, koji je prosto obojio biciklističke staze na postojećim saobraćajnicama, dok su Berlin i Pariz u sred pandemije, “na brzaka” napravili staze.\nŽene prednjače u kupovini električnih bicikala. Najveći svetski proizvođač muških bicikala Giant napravio je posebne bicikle za žene, dok Pueljo navodi da Husqvarna odgovara potrebama oba pola, jer ta švedska kompanija u svom asortimanu oduvek ima proizvode i za jedne i za druge: od motornih testera do šivaćih mašina.\nU nekom smislu, uspeh biciklističke industrije je muka za proizvođače automobila. Više od polovine potrošača vidi električne bicikle kao sasvim zadovoljavajuću zamenu za automobile, a 28 odsto čak veruje da električni bicikli mogu potpuno da zamene kola u gradskom transportu, prema istraživanju Internetstores, firme koja onlajn iznajmljuje bicikle, a u vlasništvu je firme Signa Holding GmbG, austrijskog milijardera Renea Benka.\nTa kompanija očekuje da će narednih godina “bicikl-biznis” rasti 30 odsto na godišnjem nivou, što je trend koji bi 2023. mogao da donese onima koji se time bave prihode od čak milijardu evra.\n“Ljudi se odlučuju za bicikle, kao sredstvo prevoza, da bi poboljšali zdravlje i opšte stanje tela, da bi uštedeli novac, zato što uživaju u vožnji, ali i zbog očuvanja životne sredine. Žele vežbanje, a de ne moraju da idu u teretanu”, ocenio je organizacioni direktor Internetstores, Hans Dorman.\nBicikli evropski gradovi pandemija prevoz\nMali: Danas isplata 10.000 dinara zdravstvenim radnicima\nVodeći imunolog: Svi će biti izloženi omikronu, vakcinisani će bolje proći\nSiniša Mali: Srbija na korak od dobijanja investicionog rejtinga\nRužić: Danas se završava prvo polugodište, semafor model dao rezultate\nAna Brnabić: Bez vakcinacije teško koje mere daju rezultate\nDW: Tri dobre vesti o pandemiji\nPojavile se specifikacije Motorola Frontier telefona


Saobraćajni policajci najavljuju “Blic maraton” – Kruševac PRESS\nPrema najavama, Uprava saobraćajne policije sprovešće tokom naredne nedelje akciju nazvanu “Blic maraton”. Radi se o pojačanoj kontroli brzine kretanja vozila tokom 24 sata. Brzina vozila će biti merena ručnim radarima, radarima u sistemima video – nadzora i uređajima za merenje brzine u presretačima, kažu iz MUP-a u svom saopštenju.\nKako je planirano, van naseljenih mesta brzina će se meriti na kritičnim deonicama puteva, a u naseljima u blizini obeleženih pešačkih prelaza i u zonama škola. Nakon toga će vozači biti zaustavljani i sankcionisani za učinjeni prekršaj ili će se vlasnicima vozila dostavljati verodostojne isprave o prekršaju sa pozivom da plate propisanu kaznu ili da nadležnoj organizacionoj jedinici Ministarstva dostave podatke o osobi koja je počinila prekršaj.\nRazlog za ovu akciju leži u činjenici da je uočeno kako u zimskim uslovima vožnje svako prekoračenje brzine kretanja, pa i ono najmanje, znatno povećava rizik od nastanka saobraćajnih nezgoda, a u tim uslovima najugroženiji su pešaci.\nInače, saobraćajci su tokom prethodn godine sproveli dve celodnevne akcije “Blic maraton”. U njima je, zbog prekoračenja dozvoljene brzine kretanja, sankcionisano 5.300 vozača, tvrde u Ministarstvu unutrašnjih poslova Srbije.\nVozači, vozite oprezno. I zbog sebe, i zbog drugih. I ne samo tokom naredne nedelje…


Obama pozvao Olanda zbog špijuniranja\nAmerički ambasador u Francuskoj Čarls Rivkin izlazi iz zgrade francuskog Ministarstva spoljnih poslova u Parizu\nVeliki gnev u Francuskoj zbog prisluškivanja građana, a u Meksiku zbog "ulaska" u elektornsku poštu bivšeg predsednika Felipea Kalderona.\nAmerički predsednik Barak Obama pozvao je francuskog kolegu Fransoa Olanda da bi razgovarali o gnevu u Francuskoj, povodom tvrdnji da je američka obaveštajna agencija prisluškivala milione telefonskih razgovora francuskih državljana.\nObama je pozvao Olanda, pošto se u francuskom dnevniku „Le Mond“ pojavio članak o vrlo obimnom špijuniranju francuskih državljana od strane američke Nacionalne bezbednosne agencije.\nMinistar spoljnih poslova Francuske Lauren Fabijis pozvao je juče američkog ambasadora Čarlsa Rivkina da bi ga ispitao u vezi sa tim navodima.\n"Zahtevamo da nam SAD bez odlaganja pruže opravdanje. I povrh svega tražimo, naravno, da ukoliko ova praksa još traje, mora da bude prekinuta. Ponavljam: mi se naravno slažemo da treba da sarađujemo u borbi protiv terorizma – to je ključno – ali to ne opravdava čin slušanja privatnih stvari miliona naših sunarodnika", kaže Fabijis.\nAmeričkog državnog sekretara Džona Kerija sačekala su pitanja na tu temu, kada je juče stigao u Pariz, povodom razgovora o Bliskom istoku. Keri je odbio da govori o određenim optužbama, ali je rekao da je očuvanje bezbednosti ljudi u današnjem svetu veoma komplikovano i da predstavlja izazov.\nPortparolka grupe koja se zalaže za očuvanje ljudskih prava i sloboda na internetu, sa sedištem u SAD, kaže da su te optužbe dovele do rastućeg nepoverenja prema Vašingtonu u međunarodnoj zajednici.\n"Dakle, Francuska je ove vesti nazvala apsolutno neprihvatljivim. Meksiko tvrdi da je prisluškivanje njihovog predsednika kršenje međunarodnog prava, i ono što u osnovi sada imamo jeste nekoliko zemalja, koje su besne na SAD, koje smatraju da se SAD više ne može verovati kao partneru u zaštiti privatnosti građana, kao ni u razmeni obaveštajnih podataka", kaže Džilijen Si Jork, direktorka za međunarodne slobode u Fondaciji za elektronske granice.\nMeksiko je vrlo gnevno reagovao na članak u nemačkom nedeljniku „Špigl“, u kojem je bivši službenik NSA-a Edvard Snouden optužio tu agenciju da je neovlašćeno pristupila elektronskoj pošti bivšeg predsednika Meksika Felipea Kalderona.\nProtiv Snoudena, koji je dobio privremeni azil u Rusiji, u SAD je podignuta optužnica za špijunažu i druga krivična dela, pošto je objavio detalje NSA-ovih špijunskih aktivnosti širom sveta.\nNSA špijunirala Francuze i Meksikance?


Sinhua: Šef UN u Ukrajini, činjenice o sukobu\nBeta 29. aprila 2022. 13:05\nPovodom posete generalnog sekretara UN Antonia Gutereša Ukrajini, agencija Sinhua podseća na najnovije događaje u vezi sa sukobom Rusije i Ukrajine:\nGeneralni sekretar UN Antonio Gutereš objavio je 26. aprila na Tviteru da je stigao u Ukrajinu.\n“Stigao sam u Ukrajinu nakon posete Moskvi“, napisao je Gutereš.\nOn je rekao da će UN nastaviti rad na proširenju humanitarne podrške i obezbeđivanju evakuacije civila iz zona sukoba i pozvao na prekid neprijateljstava.\nUN rade na evakuaciji civila iz Azovstala\nUjedinjene nacije prate sporazum sa Rusijom o koordinaciji evakuacije civila u fabrici Azovstal u Mariupolju u Ukrajini, rekao je 26. aprila portparol UN.\nNa sastanku sa generalnim sekretarom UN Antoniom Guterešom 25. aprila, ruski predsednik Vladimir Putin se u principu složio sa uključivanjem UN i Međunarodnog komiteta Crvenog krsta u evakuaciju civila iz Azovstala.\nTrebalo je da se održe naredni razgovori sa Kancelarijom UN za koordinaciju humanitarnih pitanja i ruskim Ministarstvom odbrane.\nLideri Ukrajine i EU razgovaraju o podršci Kijevu\nUkrajinski predsednik Volodimir Zelenski rekao je 26. aprila da je razgovarao sa predsednicom Evropske komisije Ursulom fon der Lajen o daljoj podršci Kijevu, uključujući makrofinansijsku pomoć.\nStrane su razgovarale o šestom paketu sankcija Rusiji, koji bi uključivao embargo na naftu, tvitovao je Zelenski.\nUkrajinski lider je takođe rekao da je zahvalio Evropskoj komisiji što je odlučila da ukine carine i kvote na ukrajinsku industrijsku robu i hranu.\nJoš bez dogovora o sastanku lidera Ukrajine i Rusije\nSavetnik ukrajinskog predsednika Mihail Podoljak izjavio je 26. aprila da nije postignut dogovor o sastanku ukrajinskog predsednika Volodimira Zelenskog i njegovog ruskog kolege Vladimira Putina, prenela je agencija Interfaks-Ukrajina.\n“Vreme sastanka predsednika dve zemlje i kontekst sastanka još nisu utvrđeni“, rekao je Podoljak koji je takođe član ukrajinske delegacije u mirovnim pregovorima sa Rusijom.\nU toku su konsultacije na nivou radnih podgrupa koje u pravnom smislu pripremaju stavove dve strane, rekao je Podoljak.\nSvetska turistička organizacija (UNWTO) potvrdila je 26. aprila da je Rusija objavila nameru da se povuče iz te organizacije.\n“Rusija je najavila nameru da se povuče iz UNWTO“, objasnila je ta organizacija na Tviteru, dodajući da ipak Rusija mora da “sledi predviđen proces – za šta će biti potrebno godinu dana od prijema zvaničnih saopštenja putem odgovarajućih kanala”.\nVanredni sastanak Generalne skupštine UNWTO održan je 26. i 27. aprila u Madridu, glavnom gradu Španije sa ciljem da se odluči da li Rusija mora biti suspendovana zbog sukoba sa Ukrajinom. Za suspenziju je bila potrebna podrška dve trećine od ukupno 160 članica i stupila je na snagu odmah.


Jagodina dobila letelište | Glas javnosti\npetak 16. mart 2012.\nPočetna > Srbija > Jagodina dobila letelište\nJagodina dobila letelište\nJAGODINA - Aeroklub Jagodina dobio je letelište za ultralake, sportske i privredne avione težine do 5. 700 kilograma, "nukleus budućeg aerodroma za sletanje i poletanje putničkih aviona do 70 putnika", izjavio je predsednik kluba Miladin Stevanović - Cakan.\n"Rešenje o korišćenju letelišta, dugog 600 i širokog 60 metara, bez prepreka u prilaznim ravnima, dobili smo 8. marta od Direktorata za civilno vazduhoplovstvo, a svečano otvaranje planirali smo za april, uz učešće oko 20 sportskih aviona", rekao je on.\nStevanović, koji je prošle godine obeležio 50 godina aktivnog letenja i bio tri puta prvak Srbije u akrobatnom letenju u svom avionu ZLIN 526 f, podsetio je da je izgradnja letelišta na mestu "Štipljanski put" počela u aprilu 2010. godine, uz puno razumevanje Skupštine grada i gradonačelnika Jagodine Dragana Markovića- Palme.\n"Grad je ustupio zemljište Aerokulubu za izgradnju letelišta", rekao je Stevanović. Pomogli su nam Elektrodistribucija, JKP "Standard", Direkcija za izgradnju grada, podsetio je on i napomenuo da će aerodrom uskoro biti sastavni deo Generalnog urbanističkog plana Jagodine, što će omogućiti nastavak izgradnje letelišta i njegovog pretvaranja u aerodrom na koji će moći da slete avioni kakav je "lir džet" ili putnički ATR sa 72 putnika.\nPreduslov je izgradnja asfaltne piste duge 1.300 i široke 30 metara sa odgovarajućim zelenim pojasom, upravne zgrade sa kontrolnim tornjem, platforme za pristajanje aviona i ukrcavanje putnika i robe, benzinskih pumpi, rekao je Stevanović i podsetio da je idejni projekat za nastavak radova gotov.\n"Ceneći važnost aerodroma za privrednu i turističku budućnost Jagodine, Pomoravlja i ovog dela Srbije na Koridoru 10, njegovu izgradnju potencira gradonačelnik Marković i tu vidimo sigurnost da će aerodrom biti i izgrađen u relativno kratkom vremenu", optimista je Stevanović.\nU dosadašnjim radovima na letelištu izgrađeni su hangar za avione, prilazni put, parking, rasveta od glavnog puta do hangara, kupljena je cisterna za kerozin, a najveći i najskuplji posao bilo je premešatnje vazdušne linije dalekovoda kod letelišta, dodao je on.\nStevanović, koji je karijeru počeo u ratnom vojnom vazduhoplovstu na aerodromu "Golubovci" kod Podgorice, podsetio je da je Jagodina vojni i civilni aerodrom imala još pre Drugog svetskog rata, u delu grada gde se nalazi preduzeće "Juhor trans", a koji je ugašen 1952. godine. Bilo je pokušaja 1993. godine i doneta je odluka vlasti Skupštine opštine Jagodina, da se ponovo gradi aerodrom.\nRatovi, ekonomska kriza i inflacija, a kasnije uvođenje ekonomskih sankcija i agresija NATO na SR Jugoslaviju, dovele su do toga da se taj projekat nije realizovao.\nUz letelište u Jagodini, aerodrom u Pomoravskom okrugu, još ima opština Paraćin, među sportskim pilotima poznati "Davidovac".\nPavličić pozvao NS poslodavce da zaposle pripravnike\nNovi Sad: Zamrznut štrajk zaposlenih u gradskoj upravi\nPredata lista koalicije oko DS u Subotici\nTadić: Ponosan sam što je Falke otvorio fabriku u Leskovcu


Nove mere i u Crnoj Gori - PRess Serbia\nHome » News » Nove mere i u Crnoj Gori\nZbog pogoršanja epidemiološke situacije u Crnoj Gori donete su nove restriktivne mere koje podrazumevaju da se u tu zemlju može ući samo uz jedan od četiri dokaza, s tim da prelazak granice iz susednih zemalja ostaje bezuslovan.\nDirektor Instituta za javno zdravlje Igor Galić je na konferenciji za novinare saopštio da se turistima ulazak u Crnu Goru omogućava samo ukoliko imaju jedan od četiri uslova: dokaz o vakcinaciji (jednoj ili obe doze), negativan PCR test ne stariji od 72 sata, dokaz o preležanom koronavirusu ili negativan brzi antigenski test ne stariji od 48 sati.\nUkoliko ne ispunjava ove uslove osoba će biti upućena u 14-dnevnu samoizolaciju, koju je moguće prekinuti nakon šest dana od ulaska u Crnu Goru uz negativan PCR test.\n“U Crnu Goru se preko granice bezuslovno i dalje ulazi iz Srbije, Hrvatske, Bosne i Hercegovine, Albanije, Kosova i Severne Makedonije”, rekao je Galić.\nSvadbe, rođendane i druge privatne proslave koje se organizuju u ugostiteljskim objektima je moguće održati uz posedovanje makar jednog od dokaza iz Nacionalne digitalne kovid potvrde koju moraju da poseduju i domaćini i gosti događaja.\n“Da je potpuno vakcinisan ili vakcinisan jednom dozom vakcine protiv kovida 19; da poseduje negativan PCR test ne stariji od 72 sata, da poseduje dokaz da je osoba preležala koronavirus (da je prošlo ne manje od 14 dana i ne više od 180 dana od pozitivnog PCR ili brzog antigenskog testa), da poseduje negativan brzi antigenski test, koji nije stariji od 48 sati”, rekao je Galić.\nZabranjena muzika u ugostiteljskim objektima\n“Prostore iz oblasti kulture koje podrazumevaju istovremeno prisustvo više lica u istom prostoru (pozorišta, bioskopi, muzeji, galerija i slično) moguće je posetiti ukoliko lice poseduje makar jedan od četiri navedena dokaza iz Nacionalne digitalne kovid potvrde. Svaka ustanova je dužna da odredi odgovorno lice za kontrolu poštovanja propisanih mera”, rekao je on.\nTakođe je zabranjeno prisustvo i zadržavanje više od 50 punoletnih lica na otvorenom javnom mestu (trotoari, trgovi, ulice, šetališta i slično).\nPRess Serbia > News > Nove mere i u Crnoj Gori\nTagovicrna gora korona korona virus nove mere


Tag / Petro Porošenko / Vesti online\nLavrov: Porošenko priprema provokaciju na granici sa Rusijom\n"Nećemo ratovati sa Ukrajinom, to vam obećavam", izjavio je ministar spoljnih poslova Rusije Sergej Lavrov u intervjuu za "Komsomoljsku pravdu".\nUkrajinski predsednik Petro Porošenko izjavio je danas da ne planira da produži ratno stanje, osim ako ne bude velikih napada iz Rusije.\nZaharova: Ukrajinska vojska sprema ofanzivu u pravcu Marijupolja\n"Oružane snage Ukrajine spremaju ofanzivu u pravcu Marijupolja", saopštila je na nedeljnom brifingu portparolka Ministarstva inostranih poslova Rusije Marija Zaharova.\nKo je s kim u ratu? Kremlj se ne slaže sa Porošenkom\nMoskva se ne slaže sa ocenom Petra Porošenka o incidentu u Kerčkom moreuzu, kojim je navodno počeo "rat" između dve zemlje, izjavio je portparol Kremlja Dmitrij Peskov.\nPredsednik Ukrajine Petro Porošenko, komentarišući za "Foks njuz" incident u Kerčkom moreuzu, saopštio da je počeo "rat" sa Rusijom.\nSada i zvanično: Porošenko Rusiji - nismo više prijatelji\nPutin namerno ignoriše Porošenka\nPredsednik Rusije Vladimir Putin danas je potvrdio da ignoriše pozive ukrajinskog lidera Petra Porošenka.


Žrtve roditelja-terorista: Iz Sirije u Moskvu vraćeno 26 ruske dece /video/ - Sputnjik Srbija\n19:45 19 Jun 2021\n21:58 06.02.2020 (osveženo 22:00 06.02.2020) Preuzmite kraći link\nKako se navodi — deca su dospela u Siriju, jer su njihovi roditelji pristupili terorističkoj organizaciji DAEŠ (koja je zabranjena u Rusiji).\nRanije je Kuznjecova razgovarala o sudbini dece sa suprugom predsednika Sirije Asmom el Asad, koja je istakla da deca treba da se integrišu u rusko društvo.\nPrema rečima Kuznjecove — u Moskvu se vraćaju deca iz Povoložja, centralne Rusije, Sverdlovske oblasti i kavkaskih republika.\nIstiče se da se u Siriji nalazi još devetoro dece iz Rusije, jer im još nisu izdata dokumenta. Međutim, uskoro će i oni biti vraćeni u Rusiju.\navio-baza Hmejmim, baza Hmejmim, Hmejmim, Daeš


Predstavljen projekat podrške EUrazvoju poslovnih inkubatora\nTanjug 22. maja 2019. 15:00\nBEOGRAD – Projekat „EUBID – Podrška Evropske unije razvoju poslovnih inkubatora“, koji finansira EU sa 1,5 miliona evra, a cilje je da se unapredi njihov rad i konkurentnost malih i srednjih preduzeća, predstavljen je danas u Beogradu.\nPomoćnica ministra privrede Katarina Obradović Jovanović izjavila je da je u tom segmentu primetan napredak, jer, navela, je danas više ne moramo da se bavimo infrastrukturom u poslovnim inkubatorima, već više pažnje možemo da posvetimo narednoj razvojnoj fazi, a to je unapređenje kvaliteta njihovih usluga.\nU tom delu i računamo na podršku ovog projekta, kazala je pomoćnica ministra na Forumu naučno-tehnoloških parkova i poslovnih inkubatora.\nUspešnost projekta će se, prema njenim rečima, meriti kroz podršku koja će biti pružena određenom broju inkubatora, ali i kroz uspešnost kompanija korisnica, koje će kako se budu razvijale i same doneti nove proizvode i usluge i otvoriti nova radna mesta.\nIdeja je da u fokusu budu inkubatori koji podržavaju inovacije i samozapošljavanje, navela je.\nA Dejan Šuvakov, program menažder u Delegaciji EU podsetio je da već dve decenije Evropska unija ulaže u ljudske resurse i znanje u cilju jačanja konkurentnosti i stimulisanja inovativnosti MSP u Srbiji.\n„EU snažno podržava Vladu Srbije u njenoj aktivnoj ulozi i nastojanju da omogući što bolje uslove za privredni rast i jačanje infrastrukture za razvoj inovacija u Srbiji“, rekao je Šuvakov i naglasio da je od 2000. kroz različite EU programe podrške uloženo više od 200 miliona evra.\nProjekat se sprovodi u saradnji sa Ministarstvom privrede i Ministarstvom finansija, Sektorom za ugovaranje i finansiranje programa iz sredstava Evropske unije.\nZnačajnu ulogu u razvoju inovativnosti, a samim tim i EUBID projektu imaće Ministarstvo prosvete, nauke i tehnološkog razvoja, kao i Kabinet za inovacije i tehnološki razvoj, čiji su predstavnici na Forumu naglasili da je uloga države da kroz institucije podrže pretvaranja inovativnih ideja u proizvode.\nPomoćnik ministra prosvete Saša Lazović kazao je da poslovni inkubatori predstavljaju vitalnu komponentu inovacionog sistema donoseći ideje korak bliže tržištu i građanima, a u radu Foruma učestvovali su predstavnici više od 30 inicijativa poslovnih inkubatora i naučno-tehnoloških parkova.\nOni su kroz dve panel diskusije ostvarili direktne kontakte sa javnom upravom, razmenili iskustva i na osnovu uspešnih primera iz inostranstva i najbolje prakse iz Srbije, dobili mogućnost da kreiraju nove ideje o unapređenju poslovanja inkubatora u našoj zemlji, navedeno je u saopštenju Ministarstva privrede.


Projekat: Ka unapređenoj bezbednosti žena u opštini Bečej\nOko 300 žena iz naseljenih mesta opštine Bečej biće obuhvaćene tokom realizacije projekta „Ka unapređenoj bezbednosti žena u opštini Bečej“, koji sprovodi Bečejsko udruženje mladih (BUM) uz podršku UN Women.\nAleksandar Đekić, predsednik Bečejskog udruženja mladih je istakao da je fokus na zapošljivosti žena kroz različite aktivnosti.\n"Planirano je 258 radionica u svim naseljenim mestima, gde ćemo ženama pružiti mogućnost da uče jezik sredine, dakle Srspki i/ili Mađarski. Zatim pored psihološkog savetovalištva imaćemo i obuke vezane za šivenje, jer smo uvideli da postoji potreba za takvim kadrom. Takođe, predviđen je i set edukacija za knjigovodstvo, administrativne poslove", rekao je Đekić dodavši da je vrednost projekta oko 2 miliona dinara.\nIvona Božović, direktorka Centra za socijalni rad Bečej navela je da projekat podrazumeva rad na terenu u pravcu i to u pravcu osnaživanja žena.\n"Žene treba da prepoznaju različite oblike nasilja, kako bi izašle iz začaranog kruga nasilja. U toku 2021. godine, Centar za socijalni rad Bečej evidentirao je 154 prijave nasilja. U najvećem broju zabeleženi su slučajevi psihičkog i fizičkog nasilja, dok se ekonomsko nasilje kao takvo ne prepoznaje", zaključila je Božović.\nDragan Kovačev član Opštinskog veća za privredu i zaštitu životne sredine je istakao da je ovaj projekat logičan sled svih aktivnosti, koje i sama lokalna samouprava sprovodi, poput formiranja Saveta za rodnu ravnopravnost.


Kon: Predložili smo mere, Brnabićeva je rekla da će razmisliti - Sputnjik Srbija\n23:17 12.11.2020 Preuzmite kraći link\nEpidemiolog Predrag Kon izjavio je večeras da epidemija korona virusa mora da se zaustavi, a da je to moguće samo ako se uskrate kontakti, što podrazumeva određene mere koje bi trebalo sprovoditi.\nKon je u specijalnoj emisiji RTS-a rekao da mere, ako se shvataju oštro, onda bi trebalo da budu oročene i da se jasno kaže da će trajati dve nedelje, pa da se vidi kakvi su rezultati.\nNaveo je da danas sednici Kriznog štaba nisu donete mere, da je predsednica vlade dobro čula šta se predlaže i da je rekla da će razmisliti.\nPodseća i da je danas u Skupštini usvojen zakon koji omogućava kontrole i da je sve to značajno, ali upozorava da vreme ide i da stoji nad vratom.\nKon je poručio da bi trebalo sprečiti kontakte, a da su oni najznačajniji na mestima zabave.\nOn je rekao da septembar nije iskorišćen kako je moglo, i ukazao da su brojevi u Francuskoj, Belgiji i Holandiji počeli da padaju, ali da su tamo prilično rigorozne mere, i da sigurno i to ima uticaja.\nKon je objasnio da sada šesta nedelja ovog talasa i da bi trebalo polako da se gubi snaga i potencijal virusa, ali ističe da su to spekulacije i da se ulazi u zimsku sezonu i zbog toga se mora biti dodatno oprezan.\nIstiče da je situacija praktično katastrofalna ako nema nijednog mesta u bolnici u Beogradu.\nkrizni štab, mere, Predrag Kon


Ruski tečni prirodni gas s Arktika prodat 20 god. unapred\nTanjug 28. aprila 2021. 18:21\nMOSKVA – Ruski energetski gigant Novatek saopštio je danas da potpisao dvadesetogodišnje kupoprodajne sporazume sa akcionarima njegovog projekta Arktik TPG2 celokupne količine tečnog prirodnog gasa sa tog područja.\nProdaja tečnog prirodnog gasa (TPG) iz prvog pogona za likvefakciju gasa treba da krene 2023. godine, navodi kompanija, a prenosi Raša tudej.\nKoličine TPG-a za isporuku biće proporcionalne vlasničkim ulozima svakog od učesnika u ovom projektu, dodaje se u saopštenju Novateka.\nPredsednik upravnog odbora kompanije Leonid Mikelson kaže da ovi dugoročni sporazumi između Arktika TPG 2 i njegovih akcionara osiguravaju budući prihod od prodaje TPG-a i čine ovaj projekat nerizičnim.\n„Ovo predstavlja jednu od najvažnijih prekretnica u privlačenju spoljnog finansiranja projekta koji će biti završen 2021“, dodao je on.\nMikelson je ranije rekao da je izgradnja fabrike TPG 2 na Arktiku završena 39 posto i da će biti puštena u rad kako je planirano.\nProjekat predviđa izgradnju tri pogona za likvefakciju (prevođenje gasa u tečno stanje) kapaciteta od po 6,6 miliona tona godišnje, kao i kumulativni kapacitet proizvodnje gasnog kondenzata od 1,6 miliona tona godišnje.\nNovatek je većinski vlasnik ovog projekta sa udelom od 60 posto, a među manjinskim akcionarima su strani investitori među kojima je i francuski Total (10%), kineski CNPC (10%) i CNOOC (10%), te japanski konzorcijum Micui i JOGMEC (10%).


Instagram Messaging – u pravo vreme za biznis stranice\nVerovatno se velika većina nas do sada već upoznala sa promenom koju je Instagram uveo – Instagram Messaging. Kada malo razmislimo, deluje skoro neverovatno koliko se dugo čekalo na mogućnost korišćenja Instagram DM-a i na računarima. A onda se od aprila 2020. godine i ova opcija otvorila.\nPrvobitno je Instagram zamišljen kao mobilna aplikacija koja će se isključivo tako koristiti. Njihov oficijalni sajt vodio je direktno na preuzimanje mobilne aplikacije i to je bilo sve što je web mogao da pruži. Kako je broj korisnika vrtoglavo rastao, javljale su se i nove mogućnosti.\nKako je Instagram znao da je ovo prava odluka?\nKada je statistika pokazala da je ogroman broj korisnika na web-u aktivan od jutarnjih časova pa sve do 16h, dakle, u vreme radnih sati, Instagram je znao da mora da zauzme i ovaj prostor. Nakon 16h, najveći procenat korisnika aplikaciju koristi na svom mobilnom telefonu. Ova analiza takođe je pokazala kolika je olakšica web Instagram bio za poslovne naloge.\nKoji je bio sledeći korak?\nOsluškivanjem navika i želja korisnika, spoznaje se potreba za razmenom poruka na Instagramu, koja u prvoj formi web aplikacije nije bila moguća. Pokretanje bi uveliko olakšalo komunikaciju i samo korišćenje jer bi bilo moguće raditi na velikim ekranima i tastaturi, ali i omogućiti bržu razmenu na stotine poruka. Međutim, proces pokretanja bio je najkomplikovaniji korak za tvorce i programere koji su na ovome radili.\nNakon dugog planiranja i rada, prva faza lansiranja ove funkcije započeta je krajem 2019. godine, ali svoj pun sjaj doživljava tek u aprilu ove godine kada je većina ljudi počela da radi od kuće. Tajming – idealan!\nAko se vratimo nekoliko meseci unazad, setićemo se da je baš april bio mesec početnog navikavanja na globalnu pandemiju. Mesec kada je svet nateran da svoje poslovanje i učenje prenese na prostor kuće, što je, shodno merama socijalnog udaljavanja, primoralo ljude da provode više vremena na društvenim mrežama. Ako dodamo tome činjenicu da u modernom dobu gotovo da ne postoje brend, firma ili pojedinac koji ne koriste Instagram za komunikaciju, ovaj Instagramov potez došao je baš kada je trebalo.\nPrvo testiranje ove novine premašilo je sva Instagramova očekivanja. Mogućnosti koje Messaging pruža uveliko olakšavaju korisnicima da ostanu povezani u momentima kada je to svima bilo potrebno. Pored toga, posebno nam olakšava da vodimo stranice brendova i u velikom formatu vidimo večito pitanje: „A gde je recept?”


„Pivara Niš“ opet traži kupca › Made-in-Germany.rs\nNakon tri neuspela pokušaja prodaje, „Pivara Niš“ opet traži kupca, sa početnom cenom od 280 miliona dinara, a javna licitacija će biti održana polovinom januara.\n– Na prodaju je proizvodno poslovna celina, potpuno opremljena za pokretanje proizvodnje piva, čija je početna cena 280 miliona dinara. Najveći deo opreme za proizvodnju piva izdvojen je u proizvodno poslovnu celinu koju smo u tri navrata bezuspešno pokušali da prodamo. Polivinom januara organizovaćemo javno nadmetanje, po četvrti put. Kao što ih ima i sada, i prilikom predhodnih prodaja bilo je interesenata. Neki su čak i otkupljivali dokumentaciju, neki su se samo raspitivali, ali niko se od njih nije odlučio da uplati depozit i učestvuje u licitaciji – objasnio je stečajni upravnik Ljubomir Kostić, a prenosi agencija „Tanjug“.\n„Pivara Niš“ se nalazi u stečaju od avgusta prošle godine. U dosadašnjem stečajnom procesu jedan deo imovine, koji nije direktno povezan sa proizvodnjom piva, odvojen je i najvećim delom prodat. Početna cena pivare pri prvom pokušaju prodaje bila je 397 miliona dinara, što je više od 100 miliona dinara veća cena nego sada.\n– Sniženje početne cene je ustupak koji smo mogli da učinimo u nadi da će se javiti kupac zainteresovan za celu fabriku. Svesni smo da takvih kupaca nema mnogo, a i ekonomski trenutak je nepovoljan za takve odluke – rekao je Kostić i dodao da postoje realne osnove za nadu da će pivara ovoga puta pronaći novog vlasnika.\nPonovna prodaja preduzeća „Pantomarket stočar“\nOd MiG na 21/12/2014 / Investicije, Prehranbena industrija, Trgovina / Ostavite komentar\nVišnja „oblačinka" štiti geografsko poreklo


Nove mere Vlade: Od sutra dozvoljene kratke šetnje starijima od 65 godina, otvaranje pijaca i malih radnji\nrađani stariji od 65 godina, moći će počev od sutra, utorkom, petkom i nedeljom da izlaze u šetnju u trajanju od pola sata. Oni će svojih pola sata za šetnju moći da iskoriste u periodu od 18 časova do 1 sat iza ponoći, najviše šest stotina metara od mesta stanovanja, saopšteno je nakon današnje sednice Vlade Srbije.\nVlada je pozvala poslodavce u oblasti građevinarstva (visokogradnja i niskogradnja) da nastave rad u punom kapacitetu radom od sutra, 21. aprila. “Svi poslodavci su u obavezi da radnicima obezbede zaštitna sredstva (maske, rukavice i dezinfekciona sredstva) i rad se mora obavljati uz poštovanje socijalne distance. Poslodavci su dužni da izrade poseban plan mera rada tokom vanrednog stanja, dok su zaposleni u obavezi da to poštuju”, stoji u saopštenju.\nkorona virus mere zaštite radno vreme


Fotografija, za dobro zdravlje - Dan u Beogradu\nNaslovna » BG svaštara » Za lepši dan u Beogradu » Fotografija, za dobro zdravlje\nFotografija, zahvalnost za trenutak! Izbor je vaÅ¡...\nKatarina Vidaković 12. maj 2018. Za lepši dan u Beogradu Postavite komentar\nPriča stiže sa Univerziteta Viskonsin Medison, iz njihovog Centra za zdrav um, gde naučnici već neko vreme istražuju kako kod mladih povećati dva, za pojedinca i društvo, važna mentalna stanja – svesnost o lepoti trenutka, i zahvalnost za dobre stvari u životu. Oba čine, ako su često prisutna, osnovu za mentalno zdravlje i oslobađanje od napetosti i stresa, a sigurno znate kakve sve dugoročne posledice to donosi…\nInovativno rešenje problema otkriveno je upravo u – fotografiji. Stručnjaci su razvili i testirali, sa uspehom, program za osnovce, koji ih uči fotografisanju sa fokusom na trenutak. Obuka traje pet nedelja i uči mališane kako da kamere na svojim mobilnim telefonima, ili foto aparate, upotrebe na sasvim nov način.\nZanimljivi rezultati dobijeni su i na profesorima, koji su morali da završe poseban četvoromesečni kurs, kako bi „fotografiju visoke svesnosti i fokusa“ predavali deci. Svi su priznali da su promenili odnos prema svetu koji ih okružuje i doživeli niz pozitivnih osećanja, kao i da promenu odnosa prema fotografiji preporučuju svima, za tako jednostavna, a potpuno nova iskustva.\nVaša lekovita fotografija, u pet nedelja vežbe\nZa zainteresovane evo uputstva, najpre za razmišljanje, a zatim za akciju.\nU prvoj nedelji možete, kao što to čine učesnici u projektu, naučiti da zastanete i obratite pažnju na sve ono što se dešava oko vas. Fokusirajte se na vizuelne elemente – boje, linije, oblike, osobine površina, izvore svetlosti, osvetljenost, senke…\nU drugoj nedelji pokušajte da svoje oči koristite kao kameru na što jednostavniji i intuitivniji način, bez razmišljanja. Otkrivajte kadrove koji vas privlače svojim osobinama i lepotom. Imajte u vidu, ako vežbate sa drugom osobom, da je stimulusa mnogo i da je svako od nas različit, pa verovatno nećete obratiti pažnju na isto, što je, takođe, dobro.\nU trećoj nedelji učenicima se daju aparati, sa instrukcijom da snime stvari koje ih raduju i čine ih zahvalnim za iskustvo i trenutak koji su doživeli.\nPosle dve nedelje fotografisanja, u petoj nedelji kursa, učenici pokazuju svoje slike i opisuju doživljaj koji su imali. Škola im poklanja album u koji će smestiti odštampane fotografije, i čije će ih prelistavanje podsećati na potrebu da budu svesni pozitivnih osećanja i sveta oko sebe. I vi možete uraditi slično.\nOsnovne informacije smo dali, na vama je da istražujete. Fotografija je idealno sredstvo za prolećno usporavanje. Zastanite, napravite pauzu od svega, posmatrajte, fokusirajte se na ono što je za vas lepo, opustite se i umirite… Fotografišite, i dobićete zauvek sačuvan trenutak…\nTagovifotografija istraživanje mentalno zdravlje opuštanje trenutak za lepši dan u beogradu zahvalnost\nPrethodni Trofej Beograda 2018 u fudbalu\nSledeći Scorpions pozivaju fanove na koncert 10. juna u Štark areni


20.godina FS Podunavskog okruga | Fudbalski Savez Podunavskog Okruga\nHome\_20.godina FS Podunavskog okruga\nPre 20.godina, tačnije 29. decembra 1992.godine sa sedištem u Smederevu, osnovan je FS Podunavskog okruga. Čine ga tri saveza, GFS Smederevo, OFS Smederevska Palanka i FSO Velika Plana. Odlukom Skupštine od 19.jula 1997.godine, sedište ove fudbalske institucije bilo je u Smederevskoj Palanci, da bi 16.septembra 2005.godine, ponovo vraćeno u Smederevo. Na teritoriji okruga, ima oko 60 registrovanih klubova, ali se svi ne takmiče, broj aktivnih ekipa svake godine se menja. Inače, tačno pre 20.godina, u Beogradu je 13.decembra 1992.godine, preminuo Aleksandar Tirnanić ''Tirke'', rođen u Krnjevu, opština Velika Plana, koja se nalazi na teritoriji Podunavskog okruga. Tirnanić je profesionalnu karijeru gradio u BSK-u, odigrao je 500.utakmica, a bio je i član reprezentacije Kraljevine Jugoslavije, čiji je dres nosio 50.puta i postigao 12.golova. Sa nepunih 20. godina, učestvovao je na prvom zvaničnom svetskom prvenstvu 1930.godine u Montevideu i postigao gol protiv Brazila, Jugoslavija je pobedila sa 2:1.\nPREDSEDNICI PO DŽENTLMENSKOM IZBORU\nPredstavnici tri saveza na prvoj osnivačkoj Skupštini, dogovorili su se da izbor predsednika bude džentlmenski i kružni, što znači, da svaki treći mandat imaju čoveka na čelu fudbalske organizacije. Prvi mandat i mesto predsednika pripalo je Smederevu, koje za svog kandidata predlaže Slavišu Stevanovića iz Drugovca. 1992 – 1996 Slaviša Stevanović fudbalsku loptu počeo je da pika u svom rodnom Drugovcu, čiji je u jednom vremenskom periodu bio i predsednik. Predsednik je bio i Smedereva i Železničara. Svoj Drugovac najviše voli, pa je jedno vreme bio i trener kluba. Ostvario je i želju da bude sudija, a obavljao je i dužnost delegata u okružnoj ligi. Sada rekreativno igra fudbal sa veteranima.\nSlobodan Ilić iz Smederevske Palanke, bio je drugi po redu predsednik saveza.\n1996- 2000 Slobodan Ilić za fudbalskog sudiju položio je 1973. godine, a nije ima ni 17.godina, a zvanje saveznog stekao pred komisijom, Mladenović – Botić – Anđelić. Aktivno je sudio 15. godina, a zbog povrede je ranije ostavio pištaljku i posvetio se instruktorskom radu, na školovanju novih mladih sudija. Više od njih 50 je steklo zvanje saveznog sudije i sudili savezni stepen takmičenja. U odvojenom periodu bio je sekretar i predsednik sudija Smederevske Palanke, predsednik KUS-a Podunavskog okruga. Predsednik OFS Smederevska Palanka bio je tri puta, a u prvom mandatu imao je smo 27. godina. Bio je član Konferencije fudbalskog saveza Srbije i član Skupštine FSR Zapadne Srbije. Delio je fudbalsku pravdu na terenima Srpske lige, a posle toga prošao sve rangove kao delegat. Više godina, delegiaro je službena lica na ligama koje su bile u ingerenciji FS Podunavskog okruga.\nU trećem mandatu, prvi čovek okruga bio je Mile Simić iz Smedereva, koji je započeo predseavanje i u četvrtom mandatu, pošto je postojao dogovor sa FSO Velika Palana. 2000 – 2005 Mile Simić u fudbalu je preko 35.godina. Od 1995 do 1998.godine, bio je predsednik Sartida, koji je od Srpske lige došao do Super lige. Više mandata bio član i potpredsednik Upravnog odbora Sartida, a trenutno je na funkciji generalnog sekretara fudbalskog kluba Smederevo. Simić je bio član Izvršnog odbora i odbora za hitna pitanja u FSR Zapadne Srbije i u ovoj fudbalskoj instituciji potpredsednik tri mandata. U FSR Zapadne Srbije u više mandata bio je predsednik i član pravne komisije za zaštitu pravilnika. U FS Srbije od 1996 do 2000.godine član Izvršnog odbora, od 2002 do 2006.godine predsednik Nadzornog odbora u FS SCG . Komesar za takmičenje druge lige, potpredsednik komisije za žalbe. Trenutno je predsednik Nadzornog odbora u FSS i član organa u Zajednici fudbalskih klubova Super lige.\nČetvrti mandat je završio sa predstavnikom Velike Plane, koja je kandidovala Živomira Mihajlovića.\n2005 – 2008 Živomir Mihajlović posle fudbalske karijere, a bio je golman, opredelio se za suđenje. Put je krčio sve do druge lige, na kojoj se zadržao čak šest godina. Sudio je omladinsko finale KUP-a u SR Jugoslaviji, igrali su Vojvodina – Priština, bio je četvrti sudija na prijateljskoj utakmici Jugoslavija – Makedonija, koju je vodio Radoman. Bio je direktor Podunvske okružne lige i Podunavske zone, predsednik Udruženja sudija Podunavskog okruga i član Izvršnog odbora FSR Zapadne Srbije.\nPeti izborni ciklus imao je predsednika sa teritorije OFS Smederevska Palanka u liku Slobodana Tošića iz Azanje.\n2008 – 2012 Slobodan Tošić je u Vlaškom Dolu 1966.godine sa 18.godina, sa meštanima ovog sela pokraj Azanje, osnovao fudbalski klub Budućnost i postao standardni prvotimac. Igračku katijeru završio je 1987. godine u dresu Šumadije iz Azanje, koja se takmičila u Međuopštinskoj fudballskoj ligi Smederevo – Smederevska Palanka – Velika Plana. Predsednik OFS Smederevska Palanka bio je tri puta, kao i član Izvršnog odbora FS Podunavskog okruga. U proteklom mandatu bio je predsednik Nadzornog odbora FSR Zapadne Srbije. Takmičarske 1989/90.godine nalazio se na mestu Direktora Podunavske okružne lige. Obavljao je dužnost delegata na zonskom stepenu takmičenja. Kao učitelj fudbala trenirao je mlađe selekcije Budućnosti iz Vlaškog Dola.\nTrenutno je na snazi šesti mandatni period, predsednik Izvršnog odbora je Stanimir Trailović iz Smedereva.\n2012 - 2016 Stanimir Trailović rođen 1953.godine u Vukovcu pokraj Žagubice, a živi i radi u Smederevu. U proteklom periodu ima bogatu fudbalsku biografiju. Od 1994. godine pa do 2004. godine, bio je član Upravnog odbora i Portparol FK ''SARTID'', kao i član uprave ŽFK Jerina. Na mestu predsednika OFS Smederevo, sada GFS Smederevo nalazi se od 2008. godine, a bio je ičlan UO FS Podunavskog okruga, da bi u ovom mandatnom periodu dobio funkciju predsednika. Već drugi mandat je član Izvršnog odbora FSRZS, a od ove godine i jedan od potpredsednika. U FSR Zapadne Srbije, u različitom periodu, bio je disciplinski sudija i Komesar za takmičenje Srpske lige ''Zapad''. Predsedavao je Izbornom skupštinom FS Zapadne Srbije 2008.godine, a dok je 2012.godine bio član Odbora za sprovođenje izbor u FS Srbije. Član je Arbitražne komisije Super lige, a od 2005.godine delegat na Super i Prvoj ligi Srbije.\nOKRUG IMAO TRI GENERALNA SEKRETARA\nPrvi generalni sekretar, jedan mandat bio je Dobrica Radišić iz Smederva. 1992 – 1996 Dobrica Radišić fudbalskim sportom počeo da se bavi 1966.godine, kada je kao omladinac obukao dres Metalurga iz Smedereva. Igra je fudbal kod tada čuvenog trenera Dragoljuba Mihajlovića – Budže, a ekipa je zauzela četvrto mesto u redosledu posle Crvene zvezde, Partizana i Hajduka, a ispred Dinama, Železničara iz Sarajeva, Vardara i Olimpije. U 19. godina kao igrač Proletera iz Vranova, imao je prelom podkolenice i mora je da prestane sa aktivnim igranjem fudbala. Odlučio je da bude fudbalski sudija i od 1969.godine počinje da deli pravdu na terenima opštinskih liga. Posle dve godine stiče zvanje republičkog sudije i prelazi na terene Posavsko-Podunavske zone, a kasnije u Druge Srpske lige. Sa uspehom je 1974.godine položio za saveznog sudiju i postao najmlađi fudbalski sudija u tadašnjoj Jugoslaviji. Iste godine postao je i profesionalac, počeo je da radi u tadašnjem opštinskom savezu Smederevo. Sudio je utakmice Srpske lige i samo jednan susret Druge lige, u Leskovcu: Dubočica – Bor. Prestao je zbog nesuglasica sa tadašnjim rukovodstvom sudijske organizacije Srbije. Od 1988.godine, ponovo se vraća fudbalskom terenu, ali kao delegat na Srpskoj i zonskim ligama. U sudijskoj organizaciji, postaje kontrolor i član ispitne komisije, za praktičan deo za zvanje republičkog sudije.\nŽivojin Nenadović iz Selevca, kao predstavnik OFS Smederevska Palanka, na mestu generalnog sekretara bio je punih dvanaest godina.\n1996 – 2008 Živojin Nenadović druženje sa fudbalom počeo je u rodnom mestu Selevac, kada je obavljao funkciju sekretara u FK Zadrugar, koji je ređao uspehe, doguravši do Posavsko-Podunavske zone. Popularni Žika je potom započeo profesinalnu karijeru, na mestu sekretara OFS Smederevska Palanka. Krasila ga je pedantnost u radu i poznavanje fudbalskih propisa. U jednom mandatnom periodu bio je član Nadzornog odbora u FS Srbije, član komisije za propise u FSRZS, kao i član Skupštine. Obavljao je i delegatske dužnosti na Super ligi Srbije.\nTreći sekretar, koji je sada na funkci, je Bojan Đulić iz Velike Plane.\n2008 – 2016 Bojan Đulić rođen je 1975. godine, a sa navršenih 10. godina, poečo je da trenira u mlađim seklekcijama Morave iz Velie Plane. Od 1993. nosio je dres senorske ekipe Morave. Aktivno je još igrao i za Građanski iz Svilajnca, Selevac i Mladi borac iz Velikog Orašja, gde je i završio karijeru 2008.godine. Sekretar Morave bio je u dva navrata, od 1998 do 2000.godine i od 2005 do 2009.godine. Profesinalac u fudbalskom sportu, postao je 1997. godine, kada stupa na radno mesto sekretara FSO Velika Plana. Odlukom Upravnog odbora FS Podunavskog okruga, od 2008.godine postavljen je za prvog operativca saveza.\nUSPESI KLUBOVA PODUNAVSKOG OKRUGA\nKlubovi sa teritorije Podunavskog okruga, takmiče se u svim rangovima, sveznom, republičkom, zonskom stepenu, okružnoj ligi i četiri grupe opštinskih liga, GFS Smederevo ima dve grupe. U proteklih 20.godina, najuspešnij klub je Smederevo, koji je 1992.godine, promenio ime u Sartid. Koncern crne metalurgije Sartid a.d. preuzeo je vlasništvo i sponzorstvo kluba. Krenulo se od Podunavske zone, preko Srpske lige a već 1998.godine, postali su članovi Prve lige. Od 2001.godine, Sartid je pet godina za redom bio prisutan na Evropskoj sceni. U Intertoto KUP-u učestvovali su 2001, 2004 i 2005, a u UEFA KUP-u 2002 i 2003.godine. Inače, 2002.godine, osvojili su treće mesto u nacionalnom prvenstvu , a godinu dana kasnije, bili pobednici KUP-a. Tada je ekipa Sartida, predvođena najvećom legendom smederevskog fudbala Goranom Bogdanovićem, na stadionu Partizana savladala Crvenu zvezdu sa 1:0 golom koji je postigao Marko Pantelić. Pored Pantelića i Bogdanovića, u gradu na Dunavu su još boravili i stvarali igračku karijeru: Mateja Kežman, Saša Kocić, Nenad Mirosavljević, Saša Zorić, Dejan Osmanović, Vladimir Mudrinić, Dragan Žilić, Saša Branežac, Aleksandar Pantić, trenutno na mestu Generalnog direktora kluba i mnogi drugi. Pored bišeg Sartida a sada Smedereva, sa teritorije ovog gradskog saveza, u protrkolom periodu značajnu ulogu je imao i Železničar, koji se takmičio u Srpskoj ligi. Od seoskih ekipa na srpskoligaškim terenima, igrali su Mladi radnik iz Radinca i od ove godine Seljak iz Mihajlovca. Članovi zone bili su Vučak, Vrbovac, Proleter, SASK i Sloga Lugavčina a već nekoliko godina to je pošlo za rukom i Crvenoj zvezdi iz Suvodola.\nSmederevska Palanka je 2011.godine, proslavila 100. godina fudbala, a u proteklih 20 imala je i uspona i padova. Mladost Goša je 1992.godine, u Srpskoj ligi osvijila šesto mesto i u reorganizaciji sistema takmičenja stekla uslove za plasman u Međurepubličku ligu ''sever'', u kojoj se nije proslavila i odmah se vratila u srpsku ligu a potom i u zonu. Novi povratak je iskoristila kroz baraž, kada je u dresu Mladost Goše igrao Perica Ognjenović, najveća legenda Palanačkog fudbala. On je posle preko Crvene zvezde postao i igrač slavnog Reala, u dresu Madriđana postigao i gol. Novi skok Mladost Goša pravi 1996/97.godine, kada je u prolećnom delu prvenstva preuzimaju Velimir Ciga Đorđević i Ljubiša Stamenković- Piskavac. Ostavrili su plasman u drugu ligu '' zapad '' u kojo su igrali i klubvoi iz Crne Gore. I ovaj skok trajao je samo jedno leto, posle povrtka u srpsku ligu klub je ispao i u zonu, a onda dolazi ono najgore, klub se ugasio. Tri godine stadion je bio zapušten, a samo su atletičari koristili stazu. U tom periodu svetla tačka fudbala bio je Selevac, koji uz finansijsku pomoć, ugostitelja Dobrice Borikića ''Bobeta'', više godina se takmičio u Srpskoj ligi. I najzad, 2005.godine novi početak Palanačkog fudbala, tada je osnovan GFK Jasenica 1911, koja se danas takmiči u Srpskoj ligi Zapad. Od ostalih ekipa treba isatći rezultate Radnika, koji je bio član Druge Srpske lige, u vremenu kada je trener bio Radomir Canković ''Cane''. Uspeh Pobede iz Goloboka, koja je sa predsednikom kluba, sveštenikom Slobodanom Milošević u Poduanvskoj zoni zauzela drugo mesto, iza Rudara iz Kostolca. Veliki uspeh je napravila i Šumadija iz Azanje, koja je iste godine kada je ušla u zonsku ligu, osvojila i KUP Zapadne Srbije i u drugom kolu KUP-a Srbije i Crne Gore, na penale bila poražena od Kragujevačkog drugoligaša Šumadije 1903. U zoni su igrali još i Budućnost Ratari i Voćar Palanka. Pored Perice Ognjenovića, Palanački fudbal u prvoligaškim ekipama i klubovima u inostranstvu, demnstrirali su, Zdenko Muf, Svetislav Nikoličić, Novica Gajić, Viborg Kocejić, a u ovom trenutku Ivan Tatomirović koji nastupa za Sarajevo. Od trenerskih imena, uspehe je imao Risto Mijušković.\nSa teritorije Velike Plane u protekolom peridou najveći uspeh je zabeležila Morava, koja je 2006/2007.godine zauzela drugo mesto u Srpskoj ligi ''Zapad'', a selekcija pionira se plasirala u ligu Srbije iste sezone osvojivši KUP FSR Zapadne Srbije. Morava je dva puta bila prvak zone u sezoni 2005/2006 i 2007/2008, a u zoni su još igrali: Udarnik Lozovik, Napredka Markovac, Obilić Staro Selo, Mladi borac Veliko Orašje i Sloga Miloševac. U najvišem rangu sa područja saveza, u Prvoj ligi igrao je Bojan Đokić u Zvezdari, a Saša Blagojević je bio član mlađih kategorija Partizana i standardni član kadetske i omladinske reprezentacije Srbije. Najviše trenerske domete je imao Milan Radonjić, koji je vodio ekipu Kušiljeva, kada se klub takmičio u drugoj ligi. Najveći uspeh kao sudija, imao je Živomir Mihajlović, koji je sudio drugu ligu, a bilo mu je povereno i Omladinsko finale KUP-a Srbije.\nSUDIJE, STRUČNI POSMATRAČI I DELEGATI\nGoran Jovanović iz Smedereva, šest godina je bio sudija elitnog takmičenja Srbije i Crne Gore, a sada je zajedno sa Zoranom Mladenovićem stručni posmatrač suđenja Prve lige Srbije, sa zvanjem instruktora prve kategorije. Jovanović je u protekolom prvenstvu zonske lige Dunav, bio direktor za suđenje, a ove godine tu ulogu po drugi put obavlja Zoran Mladenović. U ovom trenutku, u Super ligi Srbije za pomoćno suđenje nalazi se Milan Milovanović iz Smedereva, a za glavno suđenje u Prvoj ligi Srbije Zoran Široki, a za pomoćno Radomir Ranković, obojica Smederevci. Kada se radi o Srpskoj ligi Zapad, Podunavski okrug ima Nebojšu Marinkovića sudiju mahača, delegate instruktore, Dušana Milojevića iz Smederevske Palanke i Milovana Marjanovića iz Smedereva, kao Zorana Predojevića ispred sportskih radnika.\nNajveća dtrenerska dostignuća su stekli, Dragan Đorđević, Srđan Tarilović, Miloš Velebit iz Smedereva, Viborg Koceić, Novica Gajić, Svetislav Nikoličić i Zdenko Muf iz Smederevske Palanke, Milan Radonjić i Petar Pavlović iz Velike Plane. U Smederevu su najviše radili istaknuti fudbalski treneri sa strane, kao što su: Radmilo Ivančević, Goran Milojević, Mihajlo Ivanović, Haime Bauza, Tomislav Sivić, Milenko Kiković, Ratko Dostanić, Jovica Škoro, Vladimir Dogandžić i drugi.\nODLIČNA SARADNjA ČELNIKA SAVEZA\nU protekolom periodu saradnja tri saveza bila je izvanredna. Znali su članovi Upravnog odbora, kao predstavnici svojih saveza, prilikom donošenja odluka da naprave i kompromise. Borili su se za svoje interese, a znali su za dobrobit okruga da učine u ustupke. Trenutno aktueli predsednici, Stanimir Trailović GFS Smederevo, Zoran Predojević OFS Smederevska Palanka i Dejan Govedarović FSO Velika Plana.\nPredsednik OFS Smederevska Palanka Zoran Predojević, za kratko vreme kao funkcioner najviše je napredovao. Već drugi mandat je predsednik OFS Smederevska Palanka i potpredesednik FS Podunavskog okruga. Član je izvršnog odbora u FSRZ Srbije i predsednik komisije za mali fudbal u istom svezu. Predojević je prvo igrao u mlađim selekcijama Mladost Goše, kada je 2005.godine startovala Jasenica 1911, nosio je njen dres, a potom obuo patike za KMF Partenon.\nGovedarović je dugo godina nosio dres Omaldinca iz Rakinca, a potom kao iskusan fudbalski znalac sa svojim drugom Prvoslavom Trunićem okupio mlade, kako bi opstao njihov seoski klub. Kao predsednik kluba, davao je i svoj novac, samo da se fudbal igra u Rakincu. Mlađim selekcijama je bio i trener a njegov sin je krenuo u sudije. Trenutno je na listi zone Dunav.


Demirović neće biti na raspolaganju Petevu za meč sa Francuskom, upitan Kolašinac – Sport Centar Demirović neće biti na raspolaganju Petevu za meč sa Francuskom, upitan Kolašinac – Sport Centar\nPrema pisanju Avaza, selektor reprezentacije Bosne i Hercegovine Ivaylo Petev u utakmici protiv Francuske neće moći računati na Ermedina Demirovića, dok je upitan nastup i Seada Kolašinca.\nPoznato je od ranije da je rukovodstvo francuske Ligue 1 na sastanku s klubovima odlučilo je zabraniti odlazak igračima na reprezentativna okupljanja van Evropske unije, tako da će Haris Duljević biti na raspolaganju Petevu samo za utakmicu protiv Finske.\nNavodi se da još uvijek razgovori na relaciji UEFA – Vlada Francuske, međutim za sada nema rješenja, a ukoliko se nešto ubrzo ne promijeni, Duljević će se morati vratiti u Nimes odmah nakon utakmice protiv Finaca.\nAvaz piše da za utakmicu protiv Francuske neće konkurisati ni Ermedin Demirović, jer je po povratku u Njemačku obavezan petodnevni karantin. Navodi se da su već obavljeni razgovori sa čelnicima Freiburga, koji su bili kooperativni te pustili našeg mladog napadača za prve dvije martovske utakmice.\nPoslije prijateljske utakmice protiv Kostarike, Demirović će se vratiti u Freiburg kako bi odradio karantin i mogao biti u kadru za narednu klupsku utakmicu. Bit će obavljen i razgovor sa Seadom Kolašincem, koji će imati još jedan sastanak sa čelnicima Schalkea, nakon kojeg će biti poznati svi detalji, odnosno, hoće li se i on morati vratiti u Njemačku s Demirovićem.\nZmajevi kvalifikacije za Svjetsko prvenstvo počinju gostovanjem Finskoj (24. mart), a zatim slijedi prijateljski duel s Kostarikom u Zenici (27. mart) te u 2. kolo kvalifikacija protiv Francuske na Grbavici (31. mart).\nermedin demirovicfudbalska reprezentacija bihharis duljevicivaylo petevsead kolasinac\nTraziti odgodu utakmice sa Francuzima ili na teren\n..poslati PIONIRE, djecu-da svijet vidi k su Francuzi…kad su gamad Francuska u pitanju,nista ne cudi,krscanin je to..podli kao i uvije ..u oci te gleda a laz3 i manipulise s tobom a lafo ti prijatelj! Traziti odgodu utakmice sa Francuzima!\nKolasinjac nije ni bitan toliko\nizgleda da može doći


„Nacrt zakona o statusu Donbasa biće napravljen u konsenzusu sa Rusijom“\n„Nacrt zakona o statusu Donbasa biće napravljen u konsenzusu sa Rusijom“\nNacrt zakona o statusu Donbasa biće napravljen u konsenzusu sa Rusijom, izjavio je šef parlamentarnog komiteta za međunarodne poslove iz partije „Sluga naroda“ Bogdan Jaramenko.\n„Sve što se tiče Donbasa sprovodićemo u saglasnosti sa Rusijom s obzirom da bi pokušaj Ukrajine da se pitanje specijalnog statusa iznese na referendum Rusija teoretski mogla da protumači kao izbegavanje sprovođenja Minskog sporazuma“, rekao je on.\nPredsednik Ukrajine Vladimir Zelenski potvrdio je da je Kijev potpisao „formulu Štajnmajera“ i da će biti napravljen novi zakon o specijalnom statusu Donbasa, koji će sadržavati ovu „formulu“.\nKako je pojasnio, „formula“ podržava održavanje izbora na teritoriji koju Kijev ne kontroliše po ukrajinskom zakonu, nakon čega će na snagu stupiti zakon o specijalnom statusu Donbasa, ako posmatrači OEBS-a konstatuju da su održani po standardima OEBS-a.\n„Štajnmajerova formula“, koju je formirao Frank-Valter Štajnmajer, bivši nemački predsednik, bivši predsedavajući OEBS-a i bivši ministar spoljnih poslova Nemačke, definiše mehanizam za donošenje zakona o posebnom postupku lokalne samouprave u određenim oblastima Donbasa i privremeno na dan izbora i na stalnoj osnovi nakon objavljivanja izveštaja OEBS-a o izbornim rezultatima.\nPompeo: Cilj naše misije je da nateramo Madura da ode\nAmerički državni sekretar Majk Pompeo saopštio je da SAD zajedno sa saveznicima rade na projektu koji treba da dovede do smene političkog režima u Venecueli, prenosi kolumbijska televizija „Karakol...


Gruden na redovnoj Konferenciji NOVE: Da iduće godine završimo posao započet 5. oktobra! - NOVA stranka\n09.10.2019 Press služba Igor Gruden, Naslovna, Nova stranka, opozicija, Pančevo 0\nNovoizabrani predsednik Gradskog odbora Nove stranke Pančevo Igor Gruden istakao je da je ponosan na snagu odbora NOVE u centralnom gradu južnog Banata, snagu kojom sve članove i aktiviste vodi u borbu za izborne uslove.\nKako je naveo Gruden, primarni cilj jeste širenje programa stranke i liberalnih ideja, kao i ojačanje saradnje sa bliskim političkim organizacijama.\n"Mi smo lojalni stavu borbe, pokušaćemo da dobijemo podršku čak i onih koji čvrsto stoje pri stavu bojkota. Pre tačno dve godine sam postao član NOVE, danas sam predsednik Gradskog odbora svog rodnog grada. Nadam se da ćemo iduće godine, kada budemo obeležavali 20 godina od 5. oktobra, da završimo tada započet posao", odlučno je poručio on na XIV redovnoj Konferenciji Nove stranke.\n"Pre tačno dve godine sam postao član NOVE, danas sam predsednik @PancevoNova, svog rodnog grada. Nadam se da ćemo iduće godine, kada budemo obeležavali 20 godina od 5. oktobra, da završimo tada započet posao", poručio je Igor Gruden na XIV redovnoj Konferenciji Nove stranke. pic.twitter.com/17CYRhvIUE\n— Nova stranka (@NovaStranka) October 8, 2019\nPrevious article\tNOVA Beograd zahteva zakonski osnov sporazuma o patroliranju turskih policajaca prestonicom Next article\tŽivković za N1: Borba je u karakteru ljudi u Novoj stranci, zato sa njom i nastavljamo


Vujović: Srbija pokreće nove inicijative u zaštitu od klimatskih promena (VIDEO) | Novinska agencija Beta\nZELENA-SRBIJA | 22.09.2021 13:30 > 22.09 14:46\nVujović: Srbija pokreće nove inicijative u zaštitu od klimatskih promena (VIDEO)\nMinistarka za zaštitu životne sredine Irena Vujović rekla je danas da će Srbija povećati svoju klimatsku ambiciju i revidirati nacionalno utvrdjene doprinose tako da smanjenje emisije gasova sa efektom staklene bašte do 2030. godine iznosi 33 odsto u odnosu na stanje od pre tridesetak godina.\nMinistarka je na konferenciji o klimatskim promenama, u Beogradu, najavila da će, u skladu sa Zelenom agendom Evropske unije za Zapadni Balkan, biti pokrenute nove inicijative koje će biti usmerene na prelazak na cirkularnu ekonomiju u javnom i privatnom sektoru.\n"Period od 2016. do 2020. je najtopliji ikad zabeležen. Intenzitet i učestalost ekstremnih vremenskih uslova su povećani, globalno i u Srbiji, negativno utičući na proizvodnju hrane i energije, na biodiverzitet, dostupnost pijaće vode, uništavajući domove i infrastrukturu i ugrožavajući ljudske živote", kazala je Vujović.\nRazgovori o klimatskim promenama organizovani su uoči Globalnog klimatskog saveta COP26 koji će biti održan od 31. oktobra do 12. novembra u Glazgovu. Lideri 197 zemalja, medju kojima je i Srbija, sastaće se da predstave svoje planove i konkretne aktivnosti kako bi se sprečilo dalje globalno zagrevanje.\nStalna predstavnica Programa Ujedinjenih nacija za razvoj (UNDP) u Srbiji Fransin Pikap je rekla da ta organizacija pomaže Vladi Srbije, lokalnim samoupravama i privredi da na vreme preduzmu neophodne mere za smanjenje negativnog uticaja klimatskih promena na zdravlje ljudi, privredu i životnu sredinu.\n"Znamo da je Srbija u regionu gde se prosečna temperatura povećava za čak jedan stepen Celzijusa brže, u poredjenju sa svetskim prosekom. Od 2000. do danas usled suša i poplava privreda je imala gubitke od šest milijardi dolara, a procene govore da bi oni mogli porasti i do 13 milijardi dolara do 2030, ako se ne prilagodimo promenjenim klimatskim uslovima", istakla je ona.\nNavela je da je UNDP predložio niz mera koje se mogu preduzeti, posebno u najugroženijim sektorima poput poljoprivrede i vodosnabdevanja, kako bi Srbija postala otpornija na promene klime.\n"Za adaptaciju su potrebna finansijska sredstva i, zahvaljujući EU i medjunarodnim finansijskim institucijama, Srbija ima na raspolaganju fondove iz kojih može da finansira zelenu transformaciju. Takodje je neophodno uključiti i privatni sektor", rekla je Pikap.\nKako je dodala, UNDP je u partnerstvu sa Vladom, Globalnim fondom za životnu sredinu i Švedskom agencijom za medjunarodni razvoj (SIDA) podržao više od 30 malih i srednjih preduzeća da predju na modele poslovanja sa niskom emisijom ugljenika i cirkularnom ekonomijom. U te projekte uloženo je 40 miliona dolara privatnog kapitala i komercijalnih kredita, i 2,5 miliona dolara bespovratnih sredstava.\nPrema izveštajima UNDP-a, Srbiji najviše nedostaju sredstva za sprovodjenje mera prilagodjavanja na klimatske promene na nacionalnom i lokalnom nivou.\nUčesnici konferencije podsetili su da je Srbija već povećala ciljeve smanjenja emisija gasova sa efektima staklene bašte za tri puta u odnosu na nivoe iz 1990. godine.\nDa bi se planirani ciljevi postigli neophodno je omogućiti postepen prelaz sa fosilnih na obnovljive izvore energije, ali tako da se ta transformacija obavi na pravedan način otvarajući nove prilike za zelene poslove i prekvalifikaciju radnika, naročito u energetskom sektoru, istakli su stručnjaci.\nUkazali su da postoji i niz drugih rešenja koja mogu da ubrzaju Srbiju na putu prelaska ka nisko-ugljeničnom društvu, kao što su pošumljavanje, korišćenje čistijih tehnologija u industrijskoj proizvodnji ali i tranzicija ka cirkularnoj ekonomiji, koja izmedju ostalog podrazumeva smanjenje količine otpada i tretiranje otpada kao resurs.


ŠERANIĆ: USPJELI SMO RAZVUĆI TOK EPIDEMIJE I SMANJITI UDAR NA ZDRAVSTVO – Novosti Plus\nMinistar zdravlja i socijalne zaštite Republike Srpske Alen Šeranić izjavio je da je Republika Srpska uspjela da donesenim mjerama u borbi protiv širenja virusa korona razvuče tok epidemije i smanji udar na zdravstvene ustanove.\nOn je naveo da je smanjen ulazak lica iz inostranstva, a time i rizik unosa virusa, te da se ove sedmice očekuje da u potpunosti bude stavljena pod kontrolu pozitivna lica.\n“Onda imamo sljedećih 14 dana kao period same inkubacije kada možemo da očekujemo da iskontrolišemo sve one ljude koji bi se potencijalno zarazili u tom periodu”, rekao je Šeranić sinoć za Alternativnu televiziju.\nOn je rekao da nije neuobičajeno da nema pozitivnih na virus korona među uzorcima koji su uzeti na granici, s obzirom na to da je riječ o ljudima koji dolaze iz država koje su već preduzele određene mjere.\nŠeranić je istakao da se pomaže i lokalnim zajednicama da uspostave karantine u koje će biti upućivani ljudi sa granice.\nGovoreći o pozitivnim slučajevima među zdravstvenim radnicima, resorni ministar je naveo da to nije neuobičajeno, ali da se adekvatno reagovalo, prije svega prekomponovanjem rada da bi se nastavilo sa pružanjem zdravstvene usluge.\nGovoreći o odluci Republičkog štaba za vanredne situacije da se omogući rad na pijacama, Šeranić je istakao da građani i na tom mjestu moraju da paze na fizičku distancu kao što to rade u marketima, pekarama i apotekama, te da će nadležni strogo kontrolisati sprovođenje donesenih mjera.\nMinistar zdravlja rekao je da ne očekuje velike gužve penzionera u terminima koje je juče Štab odredio za njihovo kretanje, odnosno utorkom i petkom od 7.00 do 10.00 časova.\nOn je naveo da je u Srpskoj do sada urađeno 1.547 testiranja, od kojih je 201 osoba pozitivna virus korona, te da je 11 lica oporavljeno.\n← Obrazovanje u RS “položilo test” za upotrebu informacionih tehnologija u nastavi\nResorno ministarstvo će pronaći način da učenici u RS uspješno završe nastavu →


Zbog nastupa suspendovanog trenera kažnjene odbojkašice Bosne – Radio Feral\nZbog nastupa suspendovanog trenera kažnjene odbojkašice Bosne\n25/11/2015 Mirza Musanovic\t0 Comments\nUtakmica 7. kola Premijer lige odbojkašica BiH, između Bosne iz Kalesije i Dervente, registrovana je u korist gošći službenim rezultatom 0:3, iako su Dervenčanke minule subote ovaj susret na parketu riješile u svoju korist sa 1:3 (16:25, 12:25, 25:20, 12:25).\nRazlog registrovanja utakmice službenim rezultatom je nastup trenera Bosne Rašida Tubića, koji je na utakmici 6. kola u Tuzli, između Slobode i Bosne (3:0) kažnjen crvenim, a zatim i crvenim i žutim kartonom zajedno, te nije imao pravo nastupa na narednoj službenoj utakmici.\nIako je znao za ove odredbe Propozicija takmičenja, Tubić se oglušio i faktički je kaznio svoju ekipu, koja će imati slabiju set-razliku.\nPrimjenjujući propozicije takmičenja, komesar Miralem Pajić je odlučio spomenutu utakmicu registrovati službenim rezultatom, dok će odluku o sankcijama za trenera Tubića donijeti naknadno.\nInače, Tubić je crveni, a zatim i crveni i žuti karton zajedno zaradio nesportskim ponašanjem na utakmici u Tuzli, te pogrdnim riječima upućivanim treneru Slobode Almiru Žiliću.\n← SIPA u Kalesiji uhapsila državljanku Srbije zbog sumnje u povezanost sa terorizmom\nUsvojen rebalans budžeta općine Kalesija za 2015. godinu (uživo) →\nFudbaleri Bosne gostuju u Srebreniku\n13/03/2021 13/03/2021 Mirsad Zulic\t0\nDom zdravlja Kalesija: Poziv građanima da se prijave za vakcinaciju\nTurci grade tekstilnu fabriku u Kalesiji\n20/07/2017 Mirsad Zulic\t0


Vesić: Do kraja maja novi tenderi za uređenje Beograda\n06.05.2018. 00:04h 06.05.2018. 00:04h\nGovoreći o uređenju Trga Republike Vesić je kazao da će taj prostor ubuduće biti namenjen pešacima, kao i da će biti uklonjene velike žardinjere i trafike\nBEOGRAD - Gradska uprava Beograda u maju će raspisati tender za uređenje dela Karađorđeve ulice i Trga Republike, ukupne vrednosti 15 miliona evra, a prvi tender biće raspisan u ponedeljak, izjavio je gradski menadžer Goran Vesić.\nOn je kazao da će istovremeno biti uklonjene i šine sa pruge, a da će taj prostor biti pretvoren u šetalište.\n"Železnička pruga koja se sada nalazi između keja i ulice biće uklonjena do kraja godine, a samo priobalje će biti uređeno na sličan način kao Sava promenada ispred 'Beograda na vodi'", izjavio je Vesić.\n"Što se tiče Karađorđeve ulice, već smo uradili fasade. Sada će tramvajska pruga u jednom delu biti izmeštena, a ulica će dobiti šire trotoare i dvosmernu biciklističku stazu", rekao je Vesić.\n"Kada Vlada Srbije bude raspisala međunarodni konkurs za izgradnju zgrade Opere i baleta na mestu sadašnjeg 'Staklenca' i kada ova zgrada bude izgrađena, to će biti moderan centralni trg, poput onih koji postoje u svim evropskim gradovima", rekao je Vesić.


Policija pronašla Ferrari 288 GTO koji je nedavno ukraden na „test“ vožnji\n19 Maj 2019 - 21:09 Vesti Link\nNeimenovani prodavac i vlasnik skupocenog Ferrarija iz 1985. godine je izjavio policiji u nemačkom gradu Dizeldorfu da se sastao sa navodno zainteresovanim kupcem za njegov kolekcionarski Ferrari 288 GTO. Krenuli su na test vožnju, prvo sa vlasnikom za volanom. Nakon kraće vožnje u kojoj je vlasnik pokazao navodnom kupcu da se radi o pravoj vozačkoj mašini, odlučili su da zamene mesta.\nTom prilikom je, tada još uvek deklarisani kupac požurio da sedne na vozačku poziciju i zatekao vlasnika nespremnog, odjurivši u nepoznatom smeru pre nego što se ovaj snašao. Nakon toga, izgubio mu se svaki trag a nesrećni vlasnik jednog od najređih drumskih Ferrarija je brže bolje o svemu obavestio policiju.\nUkupno je inače napravljeno samo 272 ovakvih automobila, pa ne čudi velik interes „kupca“. Svi primerci su pokretani 2.9 litarskim V8 biturbo motorom koji je razvijao 400KS i 496 Nm.\nUprkos tome što je krađa 288 GTO-a izgledala propisno filmski, automobil je ubrzo pronađen u garaži u blizini mesta Grevenbrojh. Vrednost automobila se procenjuje na oko 2 miliona evra. Kradljivac međutim za sada još nije pronađen ni identifikovan, bar prema informacijam s kojima policija izlazi u javnost. Pored toga, policija nije saopštila u kakvom stanju je automobil pronađen, ali s obzirom na vrednost, ne očekuje se da je oštećen ukoliko je namera krađe bila prodaja na crnom tržištu.\nDrugo objašnjenje koje se nameće kao logično jeste da je sve zajedno slučaj izliva strasti prema vožnji vrednog Ferrarija, s obzirom da kradljivac očigledno nije imao u tančine razrađeni plan bega, što bi moglo da se očekuje da se radilo o profesionalcu koji se namerio na izuzetno vredan automobil.